Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	164  / 77 	
Počet vyhodnotených pripomienok	164 	
		
Počet akceptovaných pripomienok, z toho zásadných	53  / 19 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	108  / 58 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	12 (12o,0z) 	 	 	 	
2 .	Ministerstvo vnútra Slovenskej republiky 	2 (2o,0z) 	 	 	 	
3 .	Ministerstvo financií Slovenskej republiky 	 	 	 	x 	
4 .	Ministerstvo kultúry Slovenskej republiky 	4 (4o,0z) 	 	 	 	
5 .	Ministerstvo hospodárstva Slovenskej republiky 	1 (1o,0z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	7 (5o,2z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	4 (3o,1z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	1 (1o,0z) 	 	 	 	
11 .	Ministerstvo práce, sociálnych vecí a rodiny Slovenskej republiky 	8 (6o,2z) 	 	 	 	
12 .	Ministerstvo životného prostredia Slovenskej republiky  	2 (0o,2z) 	 	 	 	
13 .	Ministerstvo školstva, vedy, výskumu a športu Slovenskej republiky 	3 (0o,3z) 	 	 	 	
14 .	Ministerstvo zdravotníctva Slovenskej republiky 	 	 	x 	 	
15 .	Úrad vlády Slovenskej republiky 	 	 	 	x 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	11 (11o,0z) 	 	 	 	
18 .	Úrad geodézie, kartografie a katastra Slovenskej republiky 	3 (3o,0z) 	 	 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	x 	 	
25 .	Národná banka Slovenska 	1 (1o,0z) 	 	 	 	
26 .	Legislatívna rada vlády Slovenskej republiky 	 	 	 	x 	
27 .	Hospodárska a sociálna rada 	 	 	 	x 	
28 .	Podpredseda vlády SR pre ľudské práva a národnostné menšiny 	 	 	 	x 	
29 .	Odbor aproximácie práva sekcie vládnej legislatívy Úradu vlády SR 	13 (13o,0z) 	 	 	 	
30 .	Najvyšší kontrolný úrad Slovenskej republiky 	3 (3o,0z) 	 	 	 	
31 .	Najvyšší súd Slovenskej republiky 	 	 	 	x 	
32 .	Generálna prokuratúra Slovenskej republiky 	5 (5o,0z) 	 	 	 	
33 .	Konfederácia odborových zväzov Slovenskej republiky 	1 (1o,0z) 	 	 	 	
34 .	Asociácia zamestnávateľských zväzov a združení Slovenskej republiky 	10 (2o,8z) 	 	 	 	
35 .	Slovenská obchodná a priemyselná komora 	 	 	x 	 	
36 .	Slovenská komora daňových poradcov 	1 (0o,1z) 	 	 	 	
37 .	Slovenská poľnohospodárska a potravinárska komora 	5 (0o,5z) 	 	 	 	
38 .	Republiková únia zamestnávateľov 	12 (1o,11z) 	 	 	 	
39 .	Centrum pre medzinárodnoprávnu ochranu detí a mládeže 	 	 	 	x 	
40 .	Ústredie práce, sociálnych vecí a rodiny 	 	 	 	x 	
41 .	Združenie miest a obcí Slovenska 	21 (4o,17z) 	 	 	 	
42 .	Únia miest Slovenska 	1 (0o,1z) 	 	 	 	
43 .	Bratislavský samosprávny kraj 	1 (0o,1z) 	 	 	 	
44 .	Nitriansky samosprávny kraj 	 	 	 	x 	
45 .	Prešovský samosprávny kraj 	 	 	 	x 	
46 .	Združenie podnikateľov Slovenska 	7 (0o,7z) 	 	 	 	
47 .	Trenčiansky samosprávny kraj 	 	 	 	x 	
48 .	Trnavský samosprávny kraj 	5 (1o,4z) 	 	 	 	
49 .	Žilinský samosprávny kraj 	3 (0o,3z) 	 	 	 	
50 .	Magistrát hlavného mesta SR 	9 (7o,2z) 	 	 	 	
51 .	Banskobystrický samosprávny kraj 	4 (0o,4z) 	 	 	 	
52 .	Košický samosprávny kraj 	 	 	 	x 	
53 .	Európske spotrebiteľské centrum 	 	 	 	x 	
54 .	Splnomocnenec vlády SR pre územnú samosprávu, integrovaný manažment povodní a krajiny 	 	 	 	x 	
55 .	Splnomocnenec vlády SR pre informačnú spoločnosť 	 	 	 	x 	
56 .	Štátny dopravný úrad 	 	 	 	x 	
57 .	Odbor verejného obstarávania MŽP SR 	 	 	 	x 	
58 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
59 .	Odbor právnych služieb a odvolacích konaní 	 	 	 	x 	
60 .	Splnomocnenec vlády SR pre rozvoj občianskej spoločnosti 	 	 	 	x 	
61 .	Úrad pre reguláciu sieťových odvetví 	 	 	x 	 	
62 .	Ústredie práce, sociálnych vecí a rodiny 	 	 	x 	 	
63 .	Verejnosť 	1 (1o,0z) 	 	 	 	
64 .	Slovenské elektrárne a.s 	1 (0o,1z) 	 	 	 	
65 .	Slovenský plynárenský priemysel, a.s. 	1 (0o,1z) 	 	 	 	
66 .	Klub 500 	1 (0o,1z) 	 	 	 	
	SPOLU	164 (87o,77z) 	0 (0o,0z) 	12 	21 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	V Čl I bod 4 
Pri poznámke pod čiarou k odkazu 8) navrhujeme na konci doplniť slová "v znení neskorších predpisov". 	O 	N 	Dotknuté ustanovenie zákona nebolo ďalšími novelami zmenené, preto sa uvedené slová neuvádzajú. 	
MS SR 	K Čl I bod 17 
Pri poznámke pod čiarou k odkazu 11c) navrhujeme na konci doplniť slová "v znení neskorších predpisov". 	O 	N 	Dotknuté ustanovenie zákona nebolo ďalšími novelami zmenené, preto sa uvedené slová neuvádzajú. 	
MS SR 	K Čl I bod 21 
Odporúčame preformulovať takto: "21. § 19 až 21 sa vrátane nadpisov vypúšťajú.". 	O 	N 	Navrhovaná zmena nezodpovedá legislatívno-technickým pravidlám. 	
MS SR 	K Čl I bod 34 
Odporúčame preformulovať takto: "34. § 57 sa vrátane nadpisu vypúšťa.". 	O 	N 	Navrhovaná zmena nezodpovedá legislatívno-technickým pravidlám. 	
MS SR 	K Čl I bod 44 
Odporúčame preformulovať takto: "44. V § 77 sa vrátane poznámok pod čiarou k odkazom 36 a 37 vypúšťajú odseky 5 a 6. Doterajšie odseky 7 a 8 sa označujú ako odseky 5 a 6.". 	O 	A 	Zapracované do návrhu predmetného ustanovenia. 	
MS SR 	K Čl I bod 51 
Odporúčame preformulovať takto: "51. § 80 až 81 sa vrátane nadpisov vypúšťajú.". 	O 	N 	Navrhovaná zmena nezodpovedá legislatívno-technickým pravidlám. 	
MS SR 	K Čl I bod 62 
V tomto bode odporúčame vypustiť slovo "pod". 	O 	A 	Vypustené z návrhu ustanovenia. 	
MS SR 	K Čl I bod 67 
Odporúčame za slová "sa vkladajú § 98a a 98b, ktoré" vložiť slová "vrátane nadpisu". 	O 	A 	Zapracované v texte zákona. 	
MS SR 	K Čl I bod 69 a 70 
Odporúčame spojiť body 69 a 70 do jedného novelizačného bodu, pretože sa týkajú toho istého zákonného ustanovenia. 	O 	A 	Zapracované v texte návrhu. 	
MS SR 	K Čl I bod 73 
V novelizovanom § 99d ods. 5 odporúčame nahradiť slová "osobitného predpisu" slovami "všeobecných predpisov o správe daní", keďže sa jedná o všeobecný predpis a nie predpis vykonávací. 	O 	N 	V tejto súvislosti je osobitným predpisom daňový poriadok a jeho označenie ako "osobitného predpisu" je v súlade s legislatívno-technickými pravidlami.  	
MS SR 	K Čl I bod 76 
Odporúčame nahradiť nahradiť slová "osobitný predpis" za slová "všeobecný predpis o správe daní", keďže sa jedná o všeobecný predpis a nie predpis vykonávací. 	O 	N 	V tejto súvislosti je osobitným predpisom daňový poriadok a jeho označenie ako "osobitného predpisu" je v súlade s legislatívno-technickými pravidlami. 	
MS SR 	K Čl I bod 23 
Odporúčame preformulovať takto: "23. § 27 sa vrátane nadpisu vypúšťa.". 	O 	N 	Navrhovaná zmena nezodpovedá legislatívno-technickým pravidlám. 	
MV SR 	K bodu 70 
V § 99 ods.5 je potrebné za slovom „motorových“ doplniť slovo „vozidiel“. 	O 	A 	Zapracované do návrhu novely zákona. 	
MV SR 	V čl. II 
V čl. II odporúčame slová „čl. I.“ vypustiť za slovom „okrem“ a doplniť ich za slová „bodu 76“. 	O 	N 	Úprava článku v predloženom návrhu zákona je v súlade s legislatívnymi pravidlami. 	
MK SR 	K bodu 2 
- odporúčame nahradiť čiarku a slová „v ods. 3“ slovami „a v odseku 3“ v súlade s legislatívno-technickými pokynmi.  	O 	ČA 	Predmetné ustanovenie je upravené inak. 	
MK SR 	K bodu 4  
- navrhovaná zmena sa prejaví aj v zmene § 6 ods. 6 zákona, pričom táto zmena nie je v navrhovanej novele zohľadnená, odporúčame preto doplniť nový novelizačný bod, ktorým sa novelizuje aj § 6 ods. 6, ktorý odkazuje na ods. 1 písm. e).  	O 	A 	Zapracované v návrhu zákona. 	
MK SR 	K bodu 61 
- v navrhovanom § 89 ods. 2 odporúčame nahradiť slovo „požívať“ slovom „používať“.  	O 	A 	Zapracované do návrhu novely zákona. 	
MK SR 	K bodu 16 
Novelizačným bodom 16 sa navrhuje, aby boli od platenia dane z nehnuteľnosti oslobodené len tie pozemky, stavby alebo ich časti, ktoré sú vo vlastníctve cirkví a náboženských spoločností registrovaných štátom a sú využívané výlučne na vykonávanie náboženských obradov. S navrhovaným znením ustanovenia nesúhlasíme. Podľa platnej právnej úpravy § 17 ods. 1 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady sú od dane z nehnuteľnosti oslobodené pozemky, stavby alebo ich časti vo vlastníctve cirkví a náboženských spoločností registrovaných štátom, ktoré sú využívané na vzdelávanie, alebo na vedeckovýskumné účely alebo na vykonávanie náboženských obradov. Považujeme preto za nepravdivé a nesúhlasíme s tvrdením uvedeným v osobitnej časti dôvodovej správy k novelizačnému bodu 16, podľa ktorého sa navrhovanou úpravou doterajší rozsah zákonných oslobodení zachováva. 
Podľa § 19 ods. 2 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov školu, školské zariadenie, stredisko praktického vyučovania alebo pracovisko praktického vyučovania môže zriadiť aj cirkev alebo náboženská spoločnosť registrovaná štátom. Stavby alebo časti stavieb patriacich do vlastníctva cirkví alebo náboženských spoločností sú bežne využívané aj na vzdelávanie a v týchto priestoroch sú zriadené tzv. cirkevné školy, semináre a pod. Preto žiadame rozšíriť rozsah oslobodenia cirkví a náboženských spoločností registrovaných štátom od platenia dane z nehnuteľnosti aj na prípady, ak sa nehnuteľnosti využívajú na vzdelávanie alebo na vedeckovýskumné účely. Žiadame tak ponechať doterajší rozsah oslobodenia cirkví a náboženských spoločností od paltenia dane z nehnuteľnosti. Cirkevné školy a iné vzdelávacie inštitúcie vo vlastníctve cirkví a náboženských spoločností poskytujú vzdelávanie a výchovu, ktorá je vo všeobecnosti chápaná ako verejnoprospešná služba. Cirkevné školy sú súčasťou siete vzdelávacieho systému a poskytujú spravidla vzdelanie na vysokej odbornej úrovni. Cirkevné vzdelávacie inštitúcie nie sú zriaďované za účelom zisku, pričom z verejných zdrojov im nie sú poskytované finančné prostriedky kapitálového charakteru. Navrhovaná zmena by znamenala zdanenie činnosti cirkví a náboženských spoločností, ktorá má charakter služby vo verejnom záujme a je takto vnímaná aj podľa európskych noriem. 

 	O 	N 	Pôvodným zámerom bolo od zákona oslobodiť od dane z nehnuteľností len tie pozemky a stavby alebo ich časti vo vlastníctve cirkví a náboženských spoločností registrovaných štátom, v ktorých prebieha náboženský obrad. Iné pozemky a stavby vo vlastníctve cirkvi a náboženských spoločností môže obec oslobodiť od dane z nehnuteľností podľa § 17 ods. 2 a 3 zákona a to sa vzťahuje aj na cirkevné školy. 	
MH SR 	Bod 70 (§ 99 ods. 5 vkladaná nová štvrtá veta) 
Vo vkladanej vete chýba za prídavným menom " z motorových" podstatné meno "vozidiel". 
 	O 	A 	Zapracované do návrhu zákona. 	
MDVaRR SR 	K bodu 4 
Odporúčam v bode 4 § 6 ods. 1 v úvodnej vete vložiť za slovo ,,sú“ slovo ,,tieto“ a vypustiť na konci slová ,,v tomto členení“ . 

 	O 	N 	Navrhované slovné spojenie nie je prijateľné vecne nakoľko v prípade zdanenia pozemkov je rozhodujúce práve ich členenie podľa evidencie v katastri nehnuteľností. 	
MDVaRR SR 	K bodu 9 
V bode 9 § 8 ods. 3 odporúčam nahradiť slovo ,,skupiny“ slovom ,,druhy“. 

 	O 	N 	So zreteľom na zoskupenie pozemkov pod samotné písmena je označenie "skupina" výstižné a jednoznačné pri ďalšej aplikácii ustanovenia.  	
MDVaRR SR 	K bodu 53 
V bode 53 odporúčam nad slová „je evidované v Slovenskej republike“ zaviesť odkaz na poznámku pod čiarou, ktorá znie: 
x) § 114 a 115 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. 

Odôvodnenie: 
Ide o spresnenie navrhovaného ustanovenia, na ktoré vozidlá sa bude vzťahovať predmet dane z motorového vozidla. 

 	O 	A 	Zapracované v texte ustanovenia. 	
MDVaRR SR 	K bodu 53 
V bode 53 v § 84 ods. 1 odporúčam zvážiť, či by sa daň z motorových vozidiel nemala platiť aj z kategórie vozidiel Le (motocykle, trojkolky, štvorkolky), ktoré sú v evidencii vozidiel evidované aj na právnické osoby, prípadne fyzické osoby - podnikateľov. 

Odôvodnenie: 
V súčasnosti sú vyrábané nákladné štvorkolky typu Multicar zaradené v kategórii L7e, ktoré sú podobné s vozidlom kategórie N1, avšak dani z motorových vozidiel nepodliehajú. Podobne sú evidované aj motocykle prípadne trojkolky na právnické osoby, prípadne fyzické osoby - podnikateľov. 

 	O 	N 	V súčasnosti sa neuvažuje o rozširovaní predmetu dane z motorových vozidiel o ďalšiu kategóriu vozidiel. Vyžadovalo by to aj zmenu predmetu dane, čo zatiaľ nie je zámerom.  	
MDVaRR SR 	 
Žiadam upraviť znenie § 84 ods. 2 písm. b) zákona č. 582/2004 Z. z. tak, aby sa platenie dane z motorového vozidla vzťahovalo aj na špeciálne vozidlá. Namiesto toho obmedzenie navrhujem pre komunálne vozidlá, sanitné vozidlá a podobne. 

Túto pripomienku považujem za zásadnú. 

Odôvodnenie: 
V súčasnosti sú z platenia dane z motorového vozidla vyňaté vozidlá samohybné žeriavy, autorýpadlá, zdvíhacia plošina a podobne [bod 1 písm. t) prílohu č. 5 k vyhláške č. 169/2010 Z. z.], ktoré nadmerne poškodzujú pozemné komunikácie. 

 	Z 	A 	V rámci rozporového konania predkladateľ odstupuje od zásadných pripomienok. 	
MDVaRR SR 	 
V § 87 zákona č. 582/2004 Z. z. odporúčam doplniť ako základ dane aj emisné triedy EURO3, EURO4, EURO5, EEV a EURO6. Následne odporúčame vypustiť písmeno d) v § 86 ods. 2., upraviť § 88 ods. 2 a doplniť prílohu č. 4 o príslušné sadzby dane, ktoré budú určené aj podľa jednotlivých emisných tried vozidiel. 

Odôvodnenie: 
Povinným daňovým zvýhodnením novších motorových vozidiel by sa dosiahlo rýchlejšej obnovy vozidlového parku v Slovenskej republike, čím by sa dosiahla vyššia bezpečnosť v cestnej premávke a v prípade rýchlejšej obnovy vozidlového parku by sa dosiahlo väčších príjmov z dane z pridanej hodnoty pri nákupe nových vozidiel. 

 	O 	ČA 	Doplnené do ustanovenia § 86 ods. 2 písm. d) zákona vozidlá v emisných triedach EEV a EURO 6. 
Zníženie dane z motorových vozidiel pre ekologickejšie vozidlá sa zatiaľ ponecháva na rozhodnutí samosprávnych krajov. 	
MDVaRR SR 	K bodom 58, 64, 65 
V bodoch 58, 64 a 65 žiadam nahradiť slová „osvedčenie o evidencii vozidla“, „technický preukaz“ slovami ,,osvedčenie o evidencii časť I“ , osvedčenie o evidencii časť II“. Ide o v súčasnosti vydávané doklady podľa zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (ďalej len „zákon č. 725/2004 Z. z.“) a vyhlášky MDPT SR č. 169/2010 Z. z. o osvedčení o evidencii časť I, osvedčení o evidencii časť II a technickom osvedčení vozidla (ďalej len „vyhláška č. 169/2010 Z. z.“). Osvedčenie o evidencii vozidla je podľa § 112e ods. 1 zákona č. 725/2004 Z. z. osvedčenie o evidencii časť I. Technický preukaz vozidla je podľa § 112e ods. 1 zákona č. 725/2004 Z. z. osvedčenie o evidencii časť II. Zároveň žiadam vypustiť slová „technické osvedčenie vozidla“, pretože ide o doklad vozidla, ktorý sa podľa zákona č. 725/2004 Z. z. a vyhlášky č. 169/2010 Z. z. vydáva k vozidlám, ktoré nepodliehajú evidencii, čo je v rozpore s § 84 ods. 1 zákona č. 582/2004 Z. z., kde predmetom dane je iba vozidlo, ktoré je evidované v Slovenskej republike. 

Túto pripomienku považujem za zásadnú. 

Odôvodnenie: 
Ide o zosúladenie so zákonom č. 725/2004 Z. z. a vyhláškou č. 169/2010 Z. z. Pre upresnenie uvádzam názvy dokladov vydávaných k vozidlám podľa dátumu vydania. 
V období od 1. júna 2010 - osvedčenie o evidencii sa skladá z dvoch častí: 
časť I: osvedčenie o evidencii časť I 
časť II: osvedčenie o evidencii časť II 
V období od 1. marca 2005 do 31. mája 2010 - osvedčenie o evidencii sa skladá z jednej časti: osvedčenie o evidencii 

V období od 28. februára 2005 - osvedčenie o evidencii sa skladá z dvoch častí: 
časť I: osvedčenie o evidencii vozidla 
časť II: technický preukaz vozidla. 

 	Z 	A 	Zapracované do návrhu zákona. 	
MPRV SR 	k novelizačným bodom 7. a 8. 
Žiadame pevné stanovenie ročnej sadzby dane z pozemkov a pevné stanovenie základu dane (hodnoty pozemku) bez benevolencie obce toto meniť podľa vlastného uváženia. Z uvedeného dôvodu zásadne žiadame upraviť text v § 7 odsek 5 a v § 8 odsek 2 v zmysle pripomienky. 
Odôvodnenie: 
Sme názoru, že právomoci obcí pri stanovovaní akýchkoľvek miestnych daní sú príliš benevolentné. V zmysle navrhovanej novely zákona obec môže vlastným všeobecným nariadením ustanoviť hodnotu pozemku (základ dane) všeobecne záväzným nariadením a zároveň môže obec meniť ročnú sadzbu dane tiež všeobecne záväzným nariadením. Takže akékoľvek obmedzenia ustanovené navrhovaným zákonom predstavujú pre obec len určité odporúčania. Mnohé poľnohospodárske podniky sa nachádzajú v zložitej finančnej situácii, preto akékoľvek zvyšovanie daní môže pre niektorých podnikateľov v tejto oblasti znamenať ich zánik. Pevným stanovením sadzby dane a hodnoty pozemku tak ako je to deklarované v Programovom vyhlásení vlády SR na roky 2010 až 2014, kde sa uvádza, že vláda SR sa bude snažiť zaviesť opatrenia, aby samosprávy nemohli účelovo zneužívať svoje právomoci selektívne v prospech alebo neprospech niektorých občanov a podnikov sa odstráni prípadné špekulatívne správanie miestnej samosprávy. Zároveň tým bude odstránený nesúlad s článkom 20 Ústavy SR nakoľko podľa článku 20 ods. (1) Ústavy SR má vlastnícke právo všetkých vlastníkov rovnaký zákonný obsah a ochranu, čo nie je navrhovanou úpravou dodržané. Právomoc obce meniť sadzbu dane jedného vlastníka oproti druhému znevýhodňuje (vlastnícke právo nemá rovnaký zákonný obsah ani rovnakú ochranu). 
 	Z 	N 	Zásadná pripomienka nebola rozporovým konaním odstránená. 
Rozpor trvá. 	
MPRV SR 	k novelizačnému bodu 17. 
V § 17 ods. 1 žiadame doplniť za písmeno f) nové písmeno g) nasledovného znenia: „g) poľnohospodárske pozemky a stavby alebo ich časti slúžiace pre poľnohospodársku výrobu“. 
Odôvodnenie: 
Programové vyhlásenie vlády SR na roky 2010 až 2014 deklaruje, že vláda SR bude klásť veľký dôraz na vidiecku a regionálnu politiku v snahe udržať osídlenie a zvýšiť životnú úroveň obyvateľov vo vidieckych regiónoch. Riešenia vlády SR budú vychádzať zo spoločného a vzájomného pôsobenia viacerých faktorov tak, aby účinne využili produkčnú schopnosť vidieka s ohľadom na diverzifikáciu poľnohospodárskych činností, rozvoj regiónov a rozvoj agroturistiky. Oslobodením poľnohospodárskych pozemkov a stavieb od miestnych daní dôjde k oživeniu tohto sektora a aj k možnému návratu obyvateľstva na vidiek. 
 	O 	N 	Pripomienka nad rámec zákona. Zámerom nebolo rozširovať zákonné oslobodenia od dane z nehnuteľností, ale ponechať rozhodovanie na samotných správcoch tejto dane, ktorí podľa zváženia miestnych podmienok môžu uvedené pozemky od dane oslobodiť alebo daň znížiť. 	
MPRV SR 	k novelizačnému bodu 73. 
V § 99d ods. 2 v druhej vete navrhujeme nahradiť slová: „....zohľadní tomu toho spoluvlastníka....“ slovami „....zohľadní tomu spoluvlastníkovi.....“. 
Zdôvodnenie: 
Ide o gramatickú úpravu textu. 
 	O 	A 	Upravené v návrhu zákona. 	
MPRV SR 	pripomienka nad rámec návrhu 
V § 2 ods. (1) písm. b) pôvodného znenia zákona odporúčame doplniť znenie nasledovne: „daň za psa a za nebezpečné zvieratá chované v zajatí s výnimkou zoologických záhrad“. V zmysle uvedeného je potrebné upraviť aj § 22 až § 25. 
Odôvodnenie: 
Obec si môže na takto chované nebezpečné zviera stanoviť sadzbu dane podľa vlastného zváženia a podľa toho či zviera predstavuje nebezpečenstvo pre okolitých obyvateľov. Definícia nebezpečného zvieraťa chovaného v zajatí sa nachádza v novele zákona č. 39/2007 Z. z. v znení neskorších predpisov, ktorý sa nachádza v legislatívnom procese v druhom čítaní Národnej rady SR. 
 	O 	N 	V súčasnosti sa neuvažuje o zavedení novej miestnej dane, ktorej predmetom by malo byť zdaňovanie nebezpečných zvierat chovaných v zajatí.  	
MZV SR 	Doložka zlučiteľnosti, bod 3 
Predkladateľ nesprávne zaradil "Smernicu Európskeho parlamentu a Rady 1999/62/ES zo 17.júna 1999 o poplatkoch za používanie určitej dopravnej infraštruktúry ťažkými nákladnými vozidlami (Mimoriadne vydanie Ú. v. EÚ kap. 7/zv.4) v platnom znení a Smernicu Rady 1992/106/EHS zo 7. decembra 1992 o stanovení spoločných pravidiel pre určité typy kombinovanej dopravy tovaru medzi členskými štátmi (Ú. v. ES L 368, 17.12.1992)" medzi akty sekundárneho práva prijaté po nadobudnutí platnosti Lisabonskej zmluvy. Nakoľko ide o akty z rokov 1999 a 1992, tieto predstavujú predlisabonskú úpravu. 

 	O 	A 	Upravené v doložke zlúčiteľnosti. 	
MPSVR SR 	K § 17 ods. 3 písm. b) nad rámec návrhu zákona  
Zásadne žiadam vložiť za slová „stavby užívané na účely sociálnej pomoci“ odkaz na poznámku pod čiarou, ktorá znie: „Zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov a Zákon č. 305/2005 Z. z. o sociálnoprávnej ochrane detí a o sociálnej kuratele a o zmene doplnení niektorých zákonov v znení neskorších predpisov“. 
Odôvodnenie: 
Zákon č. 195/1998 Z. z. o sociálnej pomoci v znení neskorších predpisov, podľa ktorého sa poskytovala sociálna pomoc bol zrušený a nahradený inými zákonmi, ako napr. zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov a zákon č. 305/2005 Z. z. o sociálnoprávnej ochrane detí a o sociálnej kuratele a o zmene doplnení niektorých zákonov v znení neskorších predpisov, podľa ktorých môžu byť stavby užívané na účely poskytovania sociálnych služieb a vykonávania opatrení sociálnoprávnej ochrany detí a sociálnej kurately. 
 	Z 	A 	Zapracovaná do predmetného ustanovenia. 	
MPSVR SR 	K § 77 nad rámec návrhu zákona  
Zásadne žiadam v Čl. I za novelizačný bod 43. vložiť nový novelizačný bod s nasledovným znením: „V § 77 ods. 4 sa za písmeno b) vkladá nové písmeno c), ktoré znie: „c) sa jej poskytuje sociálna služba v zariadení sociálnych služieb pobytovou formou ,“. 
Doterajšie písmená c) a d) sa označujú ako písmená d) a e). 
Odôvodnenie: 
V súlade s obsahom predkladacej správy je zámerom predkladateľa v predmetnej novele odstrániť aj nejednotnú aplikáciu niektorých ustanovení zákona. Z pohľadu odvetvovej pôsobnosti Ministerstva práce, sociálnych vecí a rodiny Slovenskej republiky, ako ústredného 
orgánu štátnej správy pri poskytovaní sociálnych služieb, považujem za potrebné v znení zákona explicitne ustanoviť, že poplatníkom miestneho poplatku za komunálne odpady a drobné stavebné odpady nie je fyzická osoba, ktorej sa poskytuje sociálna služba v zariadení sociálnych služieb pobytovou formou, a to na základe zmluvy o poskytovaní sociálnej služby, uzatvorenej medzi poskytovateľom sociálnej služby a prijímateľom sociálnej služby, za podmienok ustanovených zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“). Poplatníkom je v tomto prípade právnická osoba alebo fyzická osoba, ktorá poskytuje sociálnu službu v zariadení sociálnych služieb za podmienok ustanovených zákonom o sociálnych službách - poskytovateľ sociálnej služby, ktorý užíva nehnuteľnosť na účely poskytovania sociálnej služby v zariadení sociálnych služieb. Vzhľadom na skúsenosti pri aplikácií a interpretácií zákona v platnom znení (vyžadovanie platby miestneho poplatku za komunálne odpady a drobné stavebné odpady od prijímateľov sociálnej služby v zariadení sociálnych služieb pobytovou formou) považujem za potrebné odstrániť pochybnosti pri interpretácií a aplikácií jednoznačne formulovanou zákonnou právnou úpravou. 	Z 	A 	Zapracované do predmetného ustanovenia. 	
MPSVR SR 	K § 17 ods. 1 nad rámec návrhu zákona  
Žiadam v § 17 ods. 1 doplniť nové písmeno h) s nasledovným znením: „h) pozemky a stavby alebo ich časti, v ktorých sa vykonáva činnosť komunitného centra podľa osobitného predpisu“ a zároveň žiadam vložiť odkaz s poznámkou pod čiarou na zákon č. 488/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov)“. 
Odôvodnenie: 
Komunitné centrá sa spravidla zriaďujú v obciach, v ktorých je vysoká koncentrácia sociálne vylúčených občanov žijúcich v separovaných a segregovaných komunitách. Práca s uvedenými komunitami je mimoriadne náročná a v praxi sa osvedčila komunitná práca vykonávaná prostredníctvom komunitných centier. Vzhľadom na uvedené prostredie a náročnosť práce, ktorú príslušný subjekt vykonáva, sa navrhuje aj v takýchto prípadoch poskytnúť úľavy na daniach a poplatkoch. 
 	O 	N 	Zámerom nie je rozšírenie zákonných oslobodení od dane z nehnuteľností, ale obce majú možnosť aj uvedené stavby riešiť v rámci fakultatívnej právomoci na zníženie dane z nehnuteľností alebo aj oslobodenia od dane. 	
MPSVR SR 	Všeobecná pripomienka k Čl. I bod 3., 10. a 13. 
Navrhujem v Čl. I bod 3., 10. a 13. vypustiť. 
Odôvodnenie: 
Navrhované ustanovenia sú nejednoznačné. Bezpodielové spoluvlastníctvo manželov je upravené osobitným zákonom č. 40/1964 Zb. Občiansky zákonník v znení neskorších predpisov a nie je právny dôvod na „osobitnú“ právnu úpravu uvedeného inštitútu v súvislosti s platením miestnych daní. 
 	O 	N 	V predloženom návrhu sa spresňuje iba ručenie za daň v prípade nehnuteľností v bezpodielovom spoluvlastníctve manželov, ktorá je na účely dane z nehnuteľností osobitne upravená.  	
MPSVR SR 	Všeobecná pripomienka k Čl. I bod 12., 15. a 78. 
V Čl. I bod. 12. v § 12 ods. 2 odporúčam navrhované slovo „10- násobok“ nahradiť slovom „5-násobok“. Rovnakú úpravu odporúčam aj v Čl. I bod 15. v § 16 ods. 2 a bod 78. v § 104 
f ods. 3. Súčasne nad rámec predmetného návrhu zákona odporúčam doplniť nový novelizačný bod, v ktorom by sa v § 16 ods. 3 zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov slová „10- násobok“ nahradili slovami „5- násobok“. 
Odôvodnenie: 
Nepovažujem za primerané a odôvodnené ustanoviť možnosť pre správcu dane všeobecne záväzným nariadením podľa miestnych podmienok v obci, v jej častiach, alebo v jednotlivom katastrálnom území určovať pre jednotlivé druhy stavieb rôzne sadzby, a to až s možným 10 – násobným navýšením, oproti správcom dane najnižšie určenej sadzby dane pre rovnaký druh stavby. V zásade umiestnenie stavby rovnakého druhu a rovnakej výmery zastavanej plochy na území obce, nemôže zakladať oprávnenosť až na 10- násobné zvýšenie sadzby dane. Spôsob výpočtu dane zo stavieb, vychádzajúci aj z výmery zastavanej plochy dostatočne rešpektuje majetkový charakter tejto dane. V tejto súvislosti poukazujem aj na potrebu vyváženosti právnej úpravy aj v rámci jednotlivých druhov daní z nehnuteľnosti, kde u dani z pozemkov je ustanovená možnosť najviac 5 - násobného navýšenia oproti správcom dane najnižšie určenej sadzbe tejto dane. 

 	O 	N 	Analýza uplatňovania násobkov najnižšej sadzby dane zo stavieb v praxi poukázala na možnosť znížiť existujúci 40-násobok reálne na 10-násobok. Ďalšie zníženie nie je v súčasnosti opodstatnené. 	
MPSVR SR 	Všeobecná pripomienka k Čl. I bod 52. 
Z hľadiska tvorby práva a rešpektovania princípu právneho štátu je žiaduce vypustiť v Čl. I v bode 52. navrhované znenie § 82 a ponechať platné znenie § 82. 
Odôvodnenie: 
Je žiaduce aby pravidlá, kritéria „zníženia“ alebo „odpustenia“ miestnych daní a poplatkov boli upravené vo všeobecne záväznom nariadení obce. V opačnom prípade by išlo o výnimku zo zákona, čo by v praxi viedlo k subjektívnemu posudzovaniu a porušeniu princípu rovnosti pred zákonom. 
 	O 	N 	Ponechaním možnosti znížiť poplatok za komunálne odpady a drobné stavebné stavebné odpady alebo oslobodiť od tohto poplatku v jednotlivých individuálnych prípadoch sa sleduje zmiernenie alebo odstránenie tvrdosti zákona vo vzťahu ku konkrétnemu poplatníkovi. Podklady na takéto rozhodovanie sú súčasťou všeobecne záväzného nariadenia. 	
MPSVR SR 	K osobitnej časti dôvodovej správy k bodu 52. 
Odporúčam slová „zdravotnom zariadení“ nahradiť slovami „zdravotníckom zariadení ústavnej zdravotnej starostlivosti“ a slová „v domove dôchodcov“ nahradiť slovami „v zariadení sociálnych služieb (napr. zariadenie pre seniorov, domov sociálnych služieb)“. 
Odôvodnenie: 
Ide o potrebu zosúladenia s platnou terminológiou zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ako i zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov. 

 	O 	A 	Zapracované v návrhu dôvodovej správy. 	
MPSVR SR 	K osobitnej časti dôvodovej správy k bodu 78. 
Odporúčam v druhom odseku osobitnej časti dôvodovej správy k bodu 78. za slová „k dani z nehnuteľností“ vložiť slová „a u ktorých vznikla daňová povinnosť k ďalšej nehnuteľnosti, alebo ich daňová povinnosť zanikla“. 
Odôvodnenie: 
Z návrhu osobitnej časti dôvodovej správy k uvedenému bodu vyplýva, že povinnosť podať čiastkové priznanie by mali mať všetci daňovníci, ktorí do 31.12.2011 podali v predchádzajúcich rokoch daňové priznanie, čo však nie je v súlade s bodom 78. § 104f ods. 2 návrhu zákona. 
 	O 	A 	Zapracované do osobitnej časti dôvodovej správy. 	
MŽP SR 	 
1. K bodu 44 
V § 77 nesúhlasíme s vypustením odsekov 5 a 6. 

2. K bodu 49 
Žiadame ponechať pôvodne znenie § 79 ods. 4. 

3. K bodu 51 
Nesúhlasíme s vypustením § 80 a 81. 

4. K bodu 52 
Žiadame ponechať pôvodne znenie § 82 a 83. 

Odôvodnenie k bodom 44, 49, 51 a 52 

Žiadame uvedené ustanovenia ponechať v pôvodnom znení, nakoľko z hľadiska praxe sú uvedené ustanovenia veľmi dôležité pre obce a v praxi sa osvedčili. 

 	Z 	A 	Rozpory odstránený. 
 	
MŽP SR 	 
5. Pripomienka nad rámec novely 
Žiadame novelizovať § 78 ods. 1 písmeno b) nasledovne: 

V § 78 ods. 1 písmeno b) znie: 
„b) najmenej 0,054 eura a najviac 0,164 eura na osobu a kalendárny deň.“. 
Odôvodnenie: 
Je potrebné zvýšiť sadzbu poplatku nakoľko náklady na zber, prepravu a zneškodnenie komunálnych odpadov sa od roku 2004 zvýšili a majú tendenciu sa stále zvyšovať. Uvedené zvýšenie súvisí aj s pripravovaným zákonom o odpadoch, v ktorom sa navrhuje zvýšenie poplatku za skládkovanie. 
 	Z 	A 	Zmena sadzby poplatku bude uplatnená v zákone o odpadoch, ktorý pripravuje MŽP SR. 	
MŠVVaŠ SR 	K Čl. I bod 16 - § 17 ods. 1 písm. c) 
Predmetné ustanovenie návrhu zákona oproti pôvodnému zneniu daného ustanovenia vypúšťa oslobodenie od dane a zníženie dane pre cirkevné školy a školské zariadenia, ktoré poskytujú výchovu a vzdelávanie v zmysle zákona č. 245/2008 Z. Z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Na základe uvedeného je potrebné upraviť znenie navrhovaného ustanovenia nasledovne: 
„V § 17 ods. 1 písm. c) znie: 
c) pozemky a stavby, alebo ich časti slúžiace na vzdelávanie vo vlastníctve cirkví a náboženských spoločností registrovaných štátom a pozemky a stavby, ktoré slúžia výlučne na vykonávanie náboženských obradov,“ 
Dovoľujeme si pripomenúť, že školy a školské zariadenia nie sú zriaďované za účelom zisku, ale ich hlavnou činnosťou je poskytovať výchovu a vzdelávanie, čo sa považuje podľa európskych noriem za verejnoprospešnú činnosť . 
 	Z 	A 	Zapracované do návrhu zákona. 	
MŠVVaŠ SR 	K Čl. I bod 17 - § 17 ods. 1 písm. d) 
Predmetné ustanovenie je potrebné naformulovať tak, aby od dane neboli oslobodené len tie pozemky, ktoré verejná vysoká škola prenajíma iným právnickým osobám alebo slúžia prevažne na podnikateľskú činnosť, prípadne nie sú využívané vôbec. 
Predkladateľ deklaruje cieľ zjednotiť aplikáciu zákona v praxi s tým, že sa nemení rozsah oslobodenia od povinnosti uhrádzať miestnu daň. V súčasnosti sú od dane oslobodené aj pozemky vo vlastníctve verejných vysokých škôl, ktoré slúžia na vedecko-výskumnú činnosť. Verejné vysoké školy plnia aj iné úlohy ako je poskytovanie vysokoškolského vzdelávania (vedecko-výskumná činnosť, umelecká činnosť, poskytovanie sociálnej podpory študentov), pričom sa tieto činnosti prelínajú a využívajú sa na ne rovnaké objekty. Navrhované znenie jednoznačne neurčuje, ktoré pozemky vo vlastníctve verejných vysokých škôl sú oslobodené od dane, ak sa na týchto pozemkoch nevykonáva výhradne poskytovanie vysokoškolského vzdelávania. 
 	Z 	A 	Zapracované do návrhu zákona. 	
MŠVVaŠ SR 	K Čl. I bod 17 - § 17 ods. 1 písm. f) 
V predmetnom ustanovení je potrebné nahradiť slová „stredné vzdelávanie“ slovami „na poskytovanie stredného vzdelávania a vyššieho odborného vzdelávania“. 
V súvislosti s touto pripomienkou je potrebné v poznámke pod čiarou k odkazu 11c nahradiť slová „§ 16 ods. 4“ slovami „ § 16 ods. 4 a 5“. 
 	Z 	A 	Zapracované do textu návrhu zákona. 	
ŠÚ SR 	Čl. I 
K bodu 2 – slová „v ods.3“ odporúčame upraviť „ods.3“. 	O 	A 	Zapracované v návrhu zákona. 	
ŠÚ SR 	Čl. I 
K bodu 38 – znenie odporúčame rozdeliť do dvoch samostatných bodov. 	O 	N 	Ide o úpravu jedného ustanovenia zákona, preto nie je odôvodnené rozdeľovať úpravu do osobitných bodov. 	
ŠÚ SR 	Čl. I 
K bodu 47 - znenie odporúčame rozdeliť do dvoch samostatných bodov. 	O 	N 	Ide o úpravu jedného ustanovenia zákona, preto nie je odôvodnené rozdeľovať úpravu do osobitných bodov. 	
ŠÚ SR 	Čl. I 
K bodu 48 – znenie odporúčame rozdeliť do dvoch samostatných bodov. 	O 	N 	Ide o úpravu jedného ustanovenia zákona, preto nie je odôvodnené rozdeľovať úpravu do osobitných bodov. 	
ŠÚ SR 	Čl. I 
K bodu 62 – znenie odporúčame príslušne legislatívno-technicky upraviť, keďže v danom prípade ide o doplnenie predmetného nadpisu §93 a nie jeho zmenu. 	O 	A 	Zapracované v návrhu novely zákona. 	
ŠÚ SR 	Čl. I 
K bodu 65 – celé znenie odporúčame presnejšie vymedziť a legislatívno-technicky upraviť. 	O 	A 	Zapracované do textu návrhu zákona. 	
ŠÚ SR 	Čl. I 
K bodu 67 – v §98a ods.3 odporúčame slová „§34a,64a a 99h ods.1“ nahradiť slovami „§34a,64a a §99h ods.1“. 	O 	A 	Zapracované do návrhu novely zákona. 	
ŠÚ SR 	Čl. I 
K bodu 68 – začiatok znenia poslednej samostatnej vety odporúčame upraviť „Doterajšie odseky 4 až 8....“. 	O 	N 	Ide o nesprávne označenie odsekov v dôsledku medzičasom prijatej novely zákona (zákon č. 535/2008 Z.z.). 	
ŠÚ SR 	Čl. I 
K bodu 73 – v nadpise §99d odporúčame slová „§99a až §99c“ nahradiť slovami „§99a až 99c“. 	O 	A 	Text upravený. 	
ŠÚ SR 	Čl. I 
K bodu 73 – v §99e ods.1 odporúčame slová „ak odseky 2 až 4, odsek 6 a odseky 8 a 9“ nahradiť slovami „ak odseky 2 až 4, 6, 8 a 9“. 	O 	A 	Zapracované v návrhu novely zákona. 	
ŠÚ SR 	Čl. II 
V znení odporúčame slová „§90 ods.4 a ods.7“ nahradiť slovami „§90 ods.4 a 7“. 	O 	A 	Zapracované v návrhu zákona. 	
ÚGKK SR 	Čl. I bod 4 
V § 6 ods. 1 písm. a) odporúčame slová "trvalé trávne porasty" nahradiť slovami "trvalé trávnaté porasty". Odôvodnenie: je potrebné zosúladiť pojmy s prílohou č. 1 k vyhláške Úradu geodézie, kartografie a katastra Slovenskej republiky č. 461/2009 Z. z., ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov v znení vyhlášky č. 74/2011 Z. z. V poznámke pod čiarou k odkazu 7 je uvedená táto vyhláška. 	O 	A 	Zapracované v návrhu zákona. 	
ÚGKK SR 	Čl. I bod 68 
K bodu 68 - odporúčame slová " doterajšie odseky 4 až 7" nahradiť slovami "doterajšie odseky 4 až 8". 	O 	N 	Ide o nesprávne označenie odsekov nadväzne na prijatú novelu zákona (zákon č. 535/2008 Z.z.). 	
ÚGKK SR 	Čl. II 
Odporúčame slová "§ 90 ods. 4 a ods. 7" nahradiť slovami "§ 90 ods. 4 a 7". Odôvodnenie: legislatívno-technická pripomienka. 	O 	A 	Upravené v návrhu zákona. 	
NBS 	 
1. K bodu 52. 
V navrhovanom § 82 ods. 1 odporúčame zvážiť, či navrhované ustanovenie zahŕňa aj prenájmy nehnuteľností (v prípade, že vlastník sa nachádza dlhodobo v zahraničí a nehnuteľnosť prenajme), aby nemohlo dochádzať k obchádzaniu platenia poplatku v prípade, že nehnuteľnosť je využívaná nájomcom a nie vlastníkom nehnuteľnosti. 

2. K bodu 70. 
V navrhovanom § 99 ods. 5 je potrebné za slovo „motorových" doplniť slovo „vozidiel". 

3.K bodu 73. 
V navrhovanom § 99d ods. 2 navrhujeme slová „zohľadní tomu toho spoluvlastníka“ nahradiť slovami „zohľadní tomu spoluvlastníkov,“. 

4. K doložke vplyvov 
V doložke vplyvov navrhujeme preformulovať tú časť, ktorá konštatuje, že predkladaný materiál nemá vplyv na rozpočet verejnej správy. Na výber dane bude mať predložený návrh vplyv z týchto dôvodov: 
a) ustanovenie inej sadzby dane z pozemkov pre tie pozemky, na ktoré bude vydané povolenie na dobývanie, 
b) splnomocnenie pri zdaňovaní stavieb a bytov na postupné znižovanie rozdielu medzi najnižšou a najvyššou sadzbou dane na úroveň najviac 10-násobku najnižšej sadzby dane. 

 	O 	ČA 	Ak má fyzická osoba alebo právnická osoba právo užívať nehnuteľnosť (aj v prípade prenájmu) je podľa § 77 ods. 2 zákona poplatníkom tohto poplatku. 
Navrhované úpravy pod bodmi 2. a 3. sú zapracované do textu zákona. 
Vplyv na rozpočet verejnej správy nie je možné vyčísliť, nakoľko obce ako správcovia dane si sadzby dane z nehnuteľností určujú vo všeobecne záväzných nariadeniach podľa miestnych podmienok. 
 	
OAP SVL ÚV SR 	Všeobecne k návrhu zákona 
1. Návrh zákona obsahuje splnomocňovacie ustanovenie (bod 73 § 99d ods. 4) na vydanie vykonávacieho predpisu. Upozorňujeme, že v zmysle Legislatívnych pravidiel vlády SR bude v ďalšom legislatívnom procese potrebné pripraviť návrh tohto vykonávacieho predpisu. 	O 	A 	Vykonávací predpis bude predložený nadväzne na znenie vládneho návrhu zákona do samostatného legislatívneho procesu.  	
OAP SVL ÚV SR 	Všeobecne k návrhu zákona 
2. Upozorňujeme na skutočnosť, že v tabuľke zhody je k čl. 6 a k prílohe č. 1 smernice 1999/62/ES uvedený text návrhu zákona (zvýrazneným písmom), ktorý však nie je obsiahnutý v samotnom texte návrhu zákona. Túto diskrepanciu žiadame odstrániť. 
Pokiaľ by zvýraznený text mal byť súčasťou návrhu zákona je potrebné obsah navrhovaného ustanovenia uvedeného v tabuľke zhody k čl. 6 smernice 1999/62/ES posúdiť z hľadiska súladu s čl. 6 ods. 2 a 4 smernice 1999/62/ES. 
 	O 	A 	Upravené v tabuľke zhody. 	
OAP SVL ÚV SR 	K predkladacej správe 
V predkladacej správe žiadame doplniť informáciu o tom, že dochádza aj k určitým zmenám, v uvedených oblastiach, za účelom dosiahnutia správnej a úplnej transpozície konkrétnych článkov smernice 1999/62/ES. 	O 	N 	Z dôvodu úpravy tabuľky zhody nie je potrebné doplniť predkladaciu správu. 	
OAP SVL ÚV SR 	K bodu 18 
Podľa nášho názoru je v navrhovanom § 17 ods. 7 potrebné špecifikovať z akej skupiny daňovníkov sa má vypočítať uvedených 15 %. Odporúčame záver tejto vety uvedeného ustanovenia preformulovať v tom zmysle, aby išlo o 15 % zo všetkých daňovníkov, ktorí vlastnia nehnuteľnosť na území obce. 	O 	N 	Vymedzenie jednotlivej časti obce sa odvíja od percentuálneho počtu všetkých daňovníkov v obci, teda nerozhoduje podľa predloženého návrhu, o akú skupinu daňovníkov ide.  	
OAP SVL ÚV SR 	K bodom 24, 27, 29, 32, 35, 37, 39 
Uvedenými bodmi sa novelizujú splnomocňujúce ustanovenia k jednotlivým druhom daní, na základe ktorých má obec ustanoviť všeobecne záväzným nariadením podrobnosti uvedené v zákone. Dávame do pozornosti, že bol zvolený rozdielny prístup pri zmene niektorých splnomocňovacích ustanovení. Zatiaľ čo napríklad v novelizačnom bode 24 (§ 29) sa vypúšťajú konkrétne paragrafy, ku ktorým mala obec ustanoviť podrobnosti, v novelizačnom bode 27 (§ 36) a ďalších sú konkrétne paragrafy ponechané. Odporúčame zvoliť jednotný prístup. 
Súčasne vo všetkých ustanoveniach ide len o demonštratívny výpočet skutočností, ku ktorým obec ustanoví podrobnosti všeobecne záväzným nariadením. Účelom týchto zmien podľa dôvodovej správy je spresnenie ustanovenia v tom, čo môže obec vo všeobecnom záväznom nariadení upraviť. Domnievame sa však, že s cieľom dosiahnuť spresnenie splnomocňovacieho ustanovenia je potrebné demonštratívny výpočet v splnomocňovacích ustanoveniach zmeniť na taxatívny. Pokiaľ je to možné a vhodné odporúčame zvážiť túto úpravu. 
 	O 	N 	V predloženom návrhu zákona je úprava rozdielna z dôvodu zavedenia spoločného priznania pre daň za psa, daň za nevýherné hracie prístroje, daň za predajné automaty a poplatok, kým pri ostatných daniach zostávajú náležitosti upravené vo všeobecne záväznom nariadení.  	
OAP SVL ÚV SR 	K bodu 45 
Novelizačným bodom 45 sa navrhuje nové znenie § 77 ods. 5 (pôvodný § 77 ods. 7 zákona č. 582/2004 Z. z.). Ponecháva sa však len prvá veta pôvodného ustanovenia v pozmenenej podobe. Keďže v dôvodovej správe nie je uvedený žiadny dôvod vypustenia ďalších viet tohto ustanovenia navrhujeme zvážiť toto vypustenie, resp. náležite zdôvodniť zmenu. 	O 	N 	Predložená úprava ustanovenia je postačujúca pre účely určenia poplatníka alebo jeho zástupcu, v prípade poplatku za komunálne odpady a drobné stavebné odpady, ktorý je súčasťou spoločného priznania. 	
OAP SVL ÚV SR 	K bodu 66 
V navrhovanom znení § 98 druhej vety odporúčame konkretizovať subjekt, ktorý je oprávnený určiť alebo zmeniť sadzby poplatku, hodnotu koeficientu a ďalších uvedených podrobností. 	O 	N 	Správu miestneho poplatku za komunálne odpady a drobné stavebné odpady vykonáva obec podľa § 99 ods. 2 zákona, preto aj tento subjekt určuje sadzby, hodnotu koeficientu a ďalšie podrobnosti. 	
OAP SVL ÚV SR 	K bodu 70 
V texte navrhovanej tretej vety § 99 ods. 5 upozorňujeme na chýbajúce slovo „vozidiel“ za slovom „motorových“. Navrhujeme doplniť. 	O 	A 	Upravené v zákone. 	
OAP SVL ÚV SR 	K bodu 73 
V navrhovanom texte § 99d ods. 2 žiadame správne gramaticky preformulovať druhú vetu („...tomu toho spoluvlastníka...“). 	O 	A 	Zapracované v texte zákona. 	
OAP SVL ÚV SR 	K bodu 78 
V navrhovanom texte § 104f ods. 6 je potrebné pred slovo „účinnom“ vložiť slovo „v znení“. 	O 	A 	Upravené v texte zákona. 	
OAP SVL ÚV SR 	K dôvodovej správe 
V dôvodovej správe je potrebné smernicu 1999/62/ES citovať v súlade s bodom 6 prílohy č. 3 k Legislatívnym pravidlám vlády SR. 	O 	A 	Upravené v dôvodovej správe. 	
OAP SVL ÚV SR 	K doložke zlučiteľnosti 
Bod 4 doložky zlučiteľnosti žiadame uviesť v štruktúre podľa bodu 4 prílohy č. 1 k Legislatívnym pravidlám vlády SR. 	O 	A 	Upravená doložka zlučiteľnosti.  	
OAP SVL ÚV SR 	K tabuľke zhody 
V tabuľke zhody navrhujeme do stĺpca č. 6 k čl. 5 smernice 1999/62/ES doplniť ustanovenie § 84 ods. 1 v znení návrhu zákona. 	O 	A 	Tabuľka zhody doplnená. 	
NKÚ SR 	bodu 9, § 8 ods. 4 
Navrhujeme z § 8 vypustiť ods. 4. 
Odôvodnenie. 
Ide o nadbytočné ustanovenie, nakoľko v § 8 ods. 2 je zákonom určený rozsah kompetencií obce týkajúci sa zvýšenia ročnej sadzby dane z pozemkov vo forme všeobecne záväzného nariadenia. Prekročenie kompetencií by bolo porušením zákona. 	O 	N 	V záujme odstránenia doterajšej aplikačnej nejednotnosti sa v predloženom návrhu explicitne ustanovuje, že správca dane, ktorý prekročí zákonom stanovený násobok najnižšej sadzby dane z pozemkov môže použiť len zákonnú sadzbu. 	
NKÚ SR 	bodu 70, § 99 ods. 5 
V navrhovanom znení § 99 ods. 5 navrhujeme doplniť za text "dane z motorových" slovo "vozidiel". 
Odôvodnenie: 
Ide o legislatívno-technickú pripomienku. 	O 	A 	Upravené v návrhu novely zákona. 	
NKÚ SR 	nad rámec novely 
V § 2 ods. 1 a ods. 3 navrhujeme slovo "môže" nahradiť slovom "ukladá". 
Odôvodnenie: 
Súčasný právny stav pre samosprávy nestanovuje povinnosť, ale len možnosť vyberať miestne dane a poplatky. Na základe nami vykonávanej kontroly v samosprávach bolo zistené, že niektoré obce/mestá nevyrubovali všetky miestne dane, čím došlo k značnému poklesu príjmov do rozpočtu obce/mesta. Z titulu pretrvávajúcej hospodárskej krízy a nedostatku finančných prostriedkov v rozpočtoch obce/mesta navrhujeme zaviesť všetky dane ako povinnosť stanovenú zákonom. Súčasne by sa eliminoval akýkoľvek vplyv poslancov miestnych zastupiteľstiev vo veci schvaľovania ukladaní miestnych daní, ale bola by im ponechaná možnosť meniť resp. upravovať sadzby daní.  	O 	N 	Miestne dane sú fakultatívne, upravené zákonom, s tým že orgány samosprávy ich môžu na svojom území zaviesť podľa miestnych podmienok. 
Ide o zachovanie samostatnosti a zodpovednosti samosprávy, ktorá takýmto spôsobom môže ovplyvňovať svoje príjmy i výdavky bez ingerencie štátu. 	
GP SR 	K bodu 7 (§ 7 ods. 6) 
Vychádzajúc z poznatkov prokuratúry pri preskúmavaní VZN na úseku miestnych daní odporúčame aj pri stavebných pozemkoch stanoviť hornú hranicu možného zvýšenia napr. spôsobom ako je v odseku 5 „Takto určená hodnota pozemku sa použije len, ak daňovník hodnotu pozemku nepreukáže znaleckým posudkom.“.  	O 	N 	Zámerom nie je zužovať kompetencie správcu dane z nehnuteľností, ale vytvoriť zákonný rámec na rozhodovanie podľa vlastných miestnych podmienok. 	
GP SR 	K bodom 12 a 15 (§ 12 ods. 2 a § 16 ods. 2) 
Odporúčame slová „ak § 104f ods. 4 neustanovuje inak“ vypustiť tak, aby navrhovaná úprava (zatváranie nožníc) nadobudla účinnosť od 1. januára 2012. Z poznatkov prokuratúry vyplýva, že obce zvýšenie dane do výšky 40 násobku najnižšej sadzby v spojení s možnosťou uplatniť takto zvýšenú sadzbu len v časti obce, napr. na jednej ulici, často nevedia racionálne zdôvodniť a takéto ustanovenie umožňuje neodôvodnenú diskrimináciu jednotlivých daňovníkov. 	O 	N 	So zreteľom na doterajšiu prax správcov dane z nehnuteľností pri určovaní sadzieb dane, ponecháva sa prechodné obdobie na postupné dosiahnutie zníženia násobku. 	
GP SR 	K bodu 16 /§ 17 ods. 1 písm. c)/ 
Z dôvodu jednoznačnosti odporúčame pojem „náboženský obrad“ , ktorý nie je v právnom poriadku definovaný a je pojmom cirkevného práva, nahradiť pojmom, ktorý právny poriadok definuje (viď rozsudok Najvyššieho súdu SR 5Sžf/12/2009 k pojmu „náboženský obrad“). 	O 	N 	So zreteľom na rozdielnosť spôsobu vykonávania náboženského obradu jednotlivými cirkvami nie je možné jednou definíciou náboženský obrad vymedziť. 	
GP SR 	K bodu 18 (§ 17 ods. 7) 
Odporúčame za slová „nariadení obce11)“ vložiť slová „ktorá sa od ostatných častí obce odlišuje inými podmienkami na užívanie nehnuteľností“. Z poznatkov prokuratúry vyplýva, že obce často vymedzujú časť obce diskriminačne - rovnaké alebo analogické situácie riešia odchylným spôsobom, pričom svoj postup nevedia racionálne zdôvodniť a považujú ho za súladný so zákonom, ktorý na vymedzenie časti obce stanovuje minimálne kritériá.  	O 	N 	Samostatná definícia jednotlivej časti obce v predloženom návrhu zákona vychádza z počtu daňovníkov, nie sú preto rozhodujúce odlišné podmienky v danej časti územia.  	
GP SR 	K bodu 78 
V § 104f ods. 3 a 4 nadväzne na pripomienku k bodom 12 a 15 odporúčame vypustiť. 	O 	N 	V predloženom návrhu sa ponecháva pravidlo na postupné znižovanie násobku najnižšej sadzby s cieľom odstránenia nerovnomerného zaťaženia daňovníkov dane z nehnuteľností. Správca dane má priestor na rozhodovanie, v akom časovom horizonte dosiahne určený 10-násobok.  	
KOZ SR 	Návrh zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 
KOZ SR nemá pripomienky k návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.  	O 	A 	 	
AZZZ SR 	§ 8 odsek 2  
Ročnú sadzbu dane z pozemkov podľa odseku 1 môže správca dane všeobecne záväzným nariadením11) podľa miestnych podmienok v obci alebo jej jednotlivej časti alebo v jednotlivom katastrálnom území znížiť alebo zvýšiť s účinnosťou od 1. januára príslušného zdaňovacieho obdobia. Správca dane môže všeobecne záväzným nariadením11) podľa miestnych podmienok v obci alebo jej jednotlivej časti alebo v jednotlivom katastrálnom území ustanoviť sadzby dane rôzne pre jednotlivé skupiny pozemkov podľa § 6 ods. 1. Takto ustanovená ročná sadzba dane z pozemkov nesmie presiahnuť 5-násobok najnižšej ročnej sadzby dane z pozemkov ustanovenej správcom dane vo všeobecne záväznom 
nariadení.11) môže byť maximálne o O,5 EUR vyššia ako najnižšia ročná sadzba dane z pozemkov ustanovenej správcom dane vo všeobecne záväznom 
nariadení.11) Ročná sadzba dane za pozemky funkčne spojené so stavbou jadrového zariadenia nesmie presiahnuť 100-násobok ročnej sadzby dane podľa odseku 1.“. 
Odôvodnenie predloženej pripomienky: 
Na základe analýz vykonaných Ministerstvom financií SR sa dospelo k záverom, že podnikateľský sektor je miestnymi daňami zaťažený neprimerane vyššej miere ako fyzické osoby. Cieľom tejto úpravy je, mimo iného, odstránenie daňovej nerovnosti podnikateľa a fyzickej osoby. 
Pôvodné znenie dáva možnosť neúnosnému zvýšeniu dane, pri relatívne malom zvýšení pôvodnej dane. Podnikateľ, ktorý vytvára pracovné miesta pre občanov, investuje do nehnuteľnosti, platí dane a odvody za zamestnancov, má platiť daň z pozemkov 5 násobne vyššiu ako fyzická osoba, ktorá využíva nehnuteľnosť výhradne pre svoje osobné účely. 
Považujeme túto daň za skryté zdanenie práce, čo je nesprávne a obmedzuje možnosti a záujem podnikateľov investovať – rozširovať podnikanie a vytvárať nové pracovné miesta. 
 	O 	N 	V súlade s Programovým vyhlásením vlády SR bol už upravený násobok najnižšej ročnej sadzby dane z pozemkov na 5-násobok. Ďalšie znižovanie tohto násobku resp. určenia ďalších podmienok nie je odôvodnené. 	
AZZZ SR 	novelizačný bodu č.12 
V § 12 ods. 2 prvej vete sa za slovo „časti“ vkladajú slová „alebo v jednotlivom katastrálnom území“ a tretia veta sa nahrádza vetou: Takto ustanovená ročná sadzba dane zo stavieb pri stavbách uvedených v § 
10ods.1 môže byť maximálne 10-násobok najnižšej ročnej sadzby ustanovenej správcom dane vo všeobecne záväznom nariadení11), avšak maximálne o 1,- EUR vyššia ako najnižšia ročná sadzba dane zo stavieb ustanovenej správcom dane vo všeobecne záväznom nariadení.11), pre stavby uvedené v §10ods.1 a na konci sa bodka nahrádza čiarkou a pripájajú sa tieto slová: „ak § 104f ods. 3 neustanovuje inak.“. 
Odôvodnenie predloženej pripomienky: 
Na základe analýz vykonaných Ministerstvom financií SR sa dospelo k záverom, že podnikateľský sektor je miestnymi daňami zaťažený neprimerane vyššej miere ako fyzické osoby. Cieľom tejto úpravy je, mimo iného, odstránenie daňovej nerovnosti podnikateľa a fyzickej osoby. 
Pôvodné znenie dáva možnosť neúnosnému zvýšeniu dane, pri relatívne malom zvýšení pôvodnej dane. Podnikateľ, ktorý vytvára pracovné miesta pre občanov, investuje do nehnuteľnosti, platí dane a odvody za zamestnancov, má platiť daň z pozemkov 5 násobne vyššiu ako fyzická osoba, ktorá využíva nehnuteľnosť výhradne pre svoje osobné účely. 
Považujeme túto daň za skryté zdanenie práce, čo je nesprávne a obmedzuje možnosti a záujem podnikateľov investovať – rozširovať podnikanie a vytvárať nové pracovné miesta. 
 	Z 	N 	Navrhované riešenie nezodpovedá zámerom MF SR rovnomernejšie daňovo zaťažiť daňovníkov postupným znižovaním rozdielu medzi najnižšou a najvyššou sadzbou dane.  	
AZZZ SR 	v § 86 ods. 2)  
vypustiť písmeno d). 	Z 	N 	Zníženie dane z motorových vozidiel pre ekologickejšie vozidlá sa zatiaľ ponecháva na rozhodnutí samosprávnych krajov. 	
AZZZ SR 	v § 86 sa za odsek 1 vkladá nový odsek 2, ktorý znie  
Daň sa znižuje: 
a) o 48 % ročnej sadzby dane, za zdaňovacie obdobie, počas ktorého plynie 36 kalendárnych mesiacov počítaných od dátumu jeho prvej registrácie podľa technického osvedčenia o vozidle, 
b) o 40 % ročnej sadzby dane, za zdaňovacie obdobie, počas ktorého plynie 37. až 72. kalendárny mesiac počítaný od dátumu jeho prvej registrácie podľa technického osvedčenia o vozidle, 
c) o 25 % ročnej sadzby dane, za zdaňovacie obdobie, počas ktorého plynie 73. až 108. kalendárny mesiac počítaný od dátumu jeho prvej registrácie podľa technického osvedčenia o vozidle. 
 	Z 	N 	V súčasnosti sa neuvažuje o zákonnej úprave zníženia dane pre vozidlá podľa ich veku. 	
AZZZ SR 	odsek 3 
sa za slová „podľa odseku 2“ vkladajú slová „a podľa odseku 3 	Z 	N 	Ustanovenie v tejto časti nie je potrebné upravovať, nakoľko sa nemení kompetencia samosprávnych krajov na poskytnutie zníženia dane alebo oslobodenia od dane z motorových vozidiel. 	
AZZZ SR 	doterajšie odseky 2 až 5 v § 86  
sa označujú ako odseky 3 až 6 	Z 	N 	Z dôvodu, že sa nebude predmetné ustanovenie v súčasnosti upravovať, nie je dôvodné meniť ani prečíslovanie odsekov. 	
AZZZ SR 	doterajšie znenie § 88 odseku 1 sa nahrádza novým znením 
Ministerstvo financií Slovenskej republiky svojím opatrením určí sadzby dane z motorových vozidiel, ktoré nesmú byť nižšie ako minimálne sadzby dane z motorových vozidiel uvedené v prílohe č. 4 k tomuto zákonu 	Z 	N 	Zavedenie dane z motorových vozidiel a sadzieb dane je výlučne v kompetencii samosprávnych krajov. Určenie zákonných sadzieb dane z motorových vozidiel nie je v súčasnosti odôvodnené.  	
AZZZ SR 	v § 100 sa za odsek 1 vkladá nový odsek 3, ktorý znie  
Ministerstvo financií viaže rozpočtové prostriedky tvorené z príjmov z daní z motorových vozidiel v príslušnej rozpočtovej kapitole na vykonanie úloh týkajúcich sa správy cestných komunikácií v pôsobnosti vyšších územných celkov podľa osobitného predpisu. 46c) 	Z 	N 	Vyššie územné celky rozhodujú v rámci vlastných kompetencií o nakladaní s príjmami svojho rozpočtu. 	
AZZZ SR 	Vkladá sa nový odkaz pod čiarov 46c) 
§ 18 ods. 2 písm. b zákona Národnej rady Slovenskej republiky č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov 	Z 	N 	Vyššie územné celky rozhodujú v rámci vlastných kompetencií o nakladaní s príjmami svojho rozpočtu, odkaz na osobitný predpis je nadbytočný. 	
AZZZ SR 	Všeobecne 
Náš návrh úpravy predmetného ustanovenia zákona nadväzuje na uznesenie Vlády Slovenskej republiky z 8. júna 2005 č. 445, ktorým schválila dokument Dopravná politika do roku 2015. V tomto dokumente sa vláda zaviazala realizovať v súvislosti so zlepšovaním podnikateľských podmienok fiškálne a technické opatrenia podporujúce prevádzku cestných nákladných vozidiel s nižšími emisiami s cieľom znižovať emisie oxidu uhličitého a iných splodín. 

Náš návrh je zároveň v súlade aj s Národným programom stabilizácie a znižovania emisií oxidu uhličitého v doprave z roku 1994 a jeho aktualizácie v roku 2001. Ide o opatrenia a ekonomické nástroje v cestnej nákladnej doprave smerujúce k plneniu Slovenskej republiky vyplývajúcich z tzv. Kjótskych protokolov, ktorými je SR viazaná. 

Navrhovaná diferenciácia dane z motorových vozidiel smeruje priamo k plneniu citovaných dokumentov a zároveň podnecuje podnikateľov v cestnej doprave na obstarávanie modernejších ekologickejších nákladných motorových vozidiel s nižšou spotrebou, s nižšou tvorbou emisií a s vyššou mierou bezpečnosti v cestnej premávke. Bez opatrení v navrhovanej našej úprave sa nepodarí splniť záväzky Slovenskej republiky znižovať emisie oxidu uhličitého podľa Kjótskych protokolov, ani zlepšovať životné prostredie a zvyšovať bezpečnosť cestnej premávky. 

Ani z pohľadu podnikateľských podmienok nie je spravodlivé, aby podnikatelia, ktorí investovali do nákupu nových modernejších a ekologickejších nákladných vozidiel, boli rovnako zdanení, ako tí, ktorí prevádzkujú nákladné vozidlá po ekonomickej životnosti, nadmerne znečisťujú ovzdušie emisiami výfukových plynov a ohrozujú vo zvýšenej miere bezpečnosť cestnej premávky. 

Vzhľadom na súčasný pomer nákladných vozidiel kategórií N2 a N3 spĺňajúcich len nižší limit EURO I a nákladných vozidiel týchto kategórií spĺňajúci vyšší limit EURO V nedošlo by pri navrhovanej úprave k podstatnému rozpočtovému zníženiu príjmov z tejto dane. Navrhovaná úprava je preto rozpočtovo neutrálna. Prípadné výpadky zvýhodnením vyšších limitov je možné kompenzovať z príjmov z dane ohľadne vozidiel s nižším limitom. 

Účelom nášho navrhovaného znenia predmetnej úpravy sledujeme ekologickú daňovú diferenciáciu ohľadne tovarov a služieb, ktoré znečisťujú životné prostredie pri ich výrobe, alebo pri a po spotrebe, čím by bolo stimulované aj zníženie využívania ekologicky náročnejších produktov. 

Princíp znečisťovateľ platí (Polluter Pays Principle - PPP) je využívaný pre alokáciu nákladov na zamedzenie a kontrolu znečistenia životného prostredia, pričom táto alokácia je podporovaná racionálnym užívaním vzácnych zdrojov životného prostredia ako aj vyhnutím sa skreslenia v medzinárodnom obchode a investíciách. 

Teda ide o princíp, ktorý je prijateľnejší pre životné prostredie, a ktorý by mal viesť k stavu, kedy náklady znečistenia budú zahrnuté v nákladoch tovarov a služieb, ktoré sú príčinou znečistenia pri ich výrobe alebo spotrebe. 

Ekonomickými nástrojmi v prospech ochrany životného prostredia sú popri poplatkoch na produkty a služby znečisťujúce životné prostredia a obchodovateľných povolení k znečisťovaniu aj práve dane resp. ich diferenciácia. 

Ich efektivita je dosahovaná tým, že aktivity s negatívnymi vplyvmi na životné prostredie sú spojené s finančnou záťažou, čím sú práve ekologicky šetrnejšie výroby a ostatné ekonomické procesy zvýhodňované. 

Prednosťou ekologickej diferenciácie daní je, že popri získaných prostriedkov na odstraňovanie ekologických škôd zároveň motivujú ekonomické subjekty k zmene ekonomického správania, teda dochádza k trade-off medzi znečisťovaním a vyhnutím sa plateniu vyšších daní, ktoré by boli pre subjekt väčším nákladom. 

Pokiaľ bude sadzba dane z motorových vozidiel držaná na konštantnej úrovni, tak i objem znečistenia ovzdušia bude konštantný. 

Navrhovaná úprava zároveň sleduje, aby určovanie sadzieb dane z motorových vozidiel bola regulovaná ústredným orgánom štátnej správy: Ministerstvom financií SR. Doterajšia úprava, podľa ktorej sadzby dane určovali vyššie územné celky, bola nedostatočná v tom, že sadzby aj výšky ekologických zliav sú nejednotné a tým dochádza k diskriminácii podnikateľov v doprave a zároveň aj príjem dane je nespravodlivý, nakoľko nezodpovedá podmienkam cestnej infraštruktúry, čo sa týka počtu kilometrov a náročnosti údržby a opráv v jednotlivých krajoch. 

Navrhovaná úprava zároveň má za cieľ, aby rozpočtové prostriedky tvorené z príjmov z dane z motorových vozidiel boli rozpočtovo viazané na výdavky spojené s úlohami, ktoré sa týkajú správy cestných komunikácií v pôsobnosti vyšších územných celkov. 

Takýmto postupom je možné dosiahnuť, aby prostriedky z dani z motorových prostriedkov boli používané na správu cestných komunikácii, keďže predmetom dane je motorové vozidlo používané podnikateľom práve na týchto cestných komunikáciách. 

Ponecháva sa pritom doterajšia úprava, podľa ktorej sú dane z motorových vozidiel príjmom vyšších územných celkov. Avšak zamedzuje tomu, aby získavané prostriedky (dane z motorových vozidiel) neboli používané k iným nákladom ako majúce za účel správu cestných komunikácií fakticky prenášala v rámci rôznych rozpočtových kapitol. 
 	O 	N 	V súčasnosti sa neuvažuje o zmene doterajšieho systému zdaňovania motorových vozidiel. 	
SKDP 	K čl. I bod 73 
Odporúčame do §99e ods.1 doplniť na konci novú vetu: 
„Správca dane uvedie v rozhodnutí výšku jednotlivých daní a poplatkov samostatne v členení tak, ako uvádza tento zákon“ 

Zdôvodnenie: 
Nakoľko podľa navrhovaného zákona, daňovník alebo poplatník nebude povinný vypočítavať miestne dane a poplatky, daňovník takto bude môcť svojim kontrolným výpočtom overiť správnosť vypočítanej dane. 
Ak by napr. daňovník bol povinný platiť daň zo stavby a pozemku a daň z nehnuteľnosti by bola v rozhodnutí vyčíslená len jednou sumou, nebude zo strany daňovníka možné tento údaj skontrolovať. 
 	Z 	A 	Náležitosti rozhodnutia sú upravené v § 63 zákona č. 563/2009 Z. z. a konkrétny vzor spoločného rozhodnutia o vyrubených daniach a poplatku vydá MF SR. Jednotlivé dane budú rozpísané a odôvodnené tak, aby daňovník a poplatník mali informáciu o správnosti výpočtu.  	
SPPK 	 
1.SPPK žiada o úplnom zrušení dane pre podnikateľov v poľnohospodárstve 
minimálne mimo zastavaného územia obce. Taktiež by bolo potrebné prehodnotiť zmenu PRÍLOHY č.1 na hodnoty pôdy podľa BPEJ pri zachovaní súčasného 5 násobku (Bol by aspoň nižší základ dane, aj keď tiež by to potencionálne bola možná vysoká suma na ha, ale teraz je to 3 násobne viac). 
Odôvodnenie: Hodnota podľa BPEJ sa používa pri oceňovaní a vystihuje reálnu 
produkčnú schopnosť pôdy, je potrebné pripomenúť aj znížením poplatkov pre 
občanov pri dedičskom konaní, keďže by sa oceňovalo podľa tejto hodnoty 
 	Z 	N 	V súlade s Programovým vyhlásením vlády sa upravil 20-násobok najnižšej sadzby dane z pozemkov na 5-násobok, čím sa vyšlo v ústrety tejto skupine podnikateľov. O zrušení dane z pozemkov pre podnikateľov v poľnohospodárstve sa v súčasnosti neuvažuje. 
Hodnota pozemkov uvedená v prílohe č. 1 zákona je výlučne na účely dane z nehnuteľností a nejde o trhovú hodnotu. 	
SPPK 	§17 ods.2 
V §17 ods.2 žiadame doplniť písm. k) 
k)pozemky, ktoré boli postihnuté prírodnou katastrofou, alebo nepriznivou poveternostnou udalosťou, kde zníženie úrod je viac ako 50 % s 
priemeru predchádzajúcich troch rokov. 

Odôvodnenie: Po minuloročných záplavách vôbec nebola ani ochota obcí toto 
riešiť. 

Písmeno k) a l) sa posúvajú ako písmená l) a m) 
 	Z 	N 	Postihnutie prírodnou katastrófou a nepriaznivou poveternostnou situáciou možno riešiť až následne. Obce majú možnosť v rámci vlastnej komtetencie tieto situácie riešiť pri určovaní sadzieb dane z pozemkov. 	
SPPK 	§34a ods.2 
V §34a ods.2 doplniť poslednú vetu a to: 
"Obec určí splátky platenia daní z nehnuteľností pri platbách vyšších ako 5000 eur, ak o to daňovník požiada, v nasledovných lehotách splatnosti tretinu do konca mája, tretinu do konca augusta a tretinu do konca roka. 
Odôvodnenie: Bolo by dobré toto prijať možno aj z inými termínmi resp. 
štvrťročné splátky ALE MUSÍ TO BYŤ POVINNOSŤ NIE MOŽNOSŤ ZO ZÁKONA. V 
súčasnosti ak je splatné všetko a obec je naladená proti subjektu môže to 
byť zneužité, pretože poľnohospodár má vložené financie do novej úrody, 
ktorá sa zberá v lete a na jeseň. 
 	Z 	N 	Nejasná pripomienka. Splátky dane z nehnuteľností upravuje ustanovenie § 99g. 	
SPPK 	§17 ods.2 písm.l) 
V §17 ods.2 písm. l) - súčasné zmeniť na : 
l)"pozemky okrem pozemkov v zastavanej časti obce, na ktorých sa vykonáva poľnohospodárska výroba ako hlavná činnosť" 
Odôvodnenie: Oslobodenie tejto dane je iba pre SHR - pri rovnakých príspevkov dotácií na pôdu je to protiústavné právo proti forme podnikania. 
 	Z 	N 	Nie je odôvodnené daňovo zvýhodňovať len podnikateľov v oblasti poľnohospodárskych činností v porovnaní s podnikateľmi v priemysle, v stavebníctve, v energetike.  	
SPPK 	§8 ods.2 
V §8 ods. 2 žiadame doplniť do prvej vety a to: .....alebo zvýšiť „maximálne do 5% ročne” s účinnosťou....... 	Z 	N 	Násobok sadzby dane z pozemkov bol už upravený a znížený z 20-násobku na 5-násobok. Ďalšie podmienky určovania sadzieb nie sú opodstatnené. 	
RUZ 	Postoj RÚZ k predkladanému materiálu 
Postoj RÚZ k predkladanému materiálu: 

Návrh novely zákona o miestnych daniach a miestnom poplatku... predložený Ministerstvom financií SR rieši niektoré problémové body v oblasti miestnych daní. Viaceré z novelizačných bodov, vedú k vyjasneniu problematický ustanovení zákona majú potenciál prispieť k jeho lepšej aplikácií a k zvýšeniu právnej istoty subjektov. RÚZ taktiež podporuje redukciu administratívneho zaťaženia súvisiaceho s plnením si daňových povinností. 
Za nedostatočné považuje RÚZ riešenie problému „roztvorených nožníc“ medzi výškou daňového zaťaženia podnikateľského sektora a fyzických osôb. Existenciu tohto javu potvrdzujú aj nedávne analýzy Ministerstva financií SR. RÚZ vo svojich pripomienkach predkladá návrh na riešenie tohto problému. RÚZ ďalej predkladá pripomienky s cieľom obmedziť správcov dane v ľubovoľnom zvyšovaní daní bez ohľadu na dopady na podnikateľské prostredie v obci. 
RÚZ ako celok návrh zákona podporuje, ale s cieľom ďalšieho skvalitnenia podnikateľská prostredia na úrovní obcí predkladá k návrhu zákona nižšie uvedené pripomienky. 
 	O 	A 	 	
RUZ 	Zásadná pripomienka k novelizačnému bodu č. 8 
RÚZ navrhuje formulovať novelizačný bod č. 8 nasledovne: 

8. V § 8 odsek 2 znie: 
„(2) Ročnú sadzbu dane z pozemkov podľa odseku 1 môže správca dane všeobecne záväzným nariadením11) podľa miestnych podmienok v obci alebo jej jednotlivej časti alebo v jednotlivom katastrálnom území znížiť alebo zvýšiť s účinnosťou od 1. januára príslušného zdaňovacieho obdobia. Správca dane môže všeobecne záväzným nariadením11) podľa miestnych podmienok v obci alebo jej jednotlivej časti alebo v jednotlivom katastrálnom území ustanoviť sadzby dane rôzne pre jednotlivé skupiny pozemkov podľa § 6 ods. 1. Takto ustanovená ročná sadzba dane z pozemkov môže byť maximálne o 0,5- EUR vyššia ako najnižšia ročná sadzba dane z pozemkov ustanovenej správcom dane vo všeobecne záväznom nariadení.11) Ročná sadzba dane za pozemky funkčne spojené so stavbou jadrového zariadenia nesmie presiahnuť 100-násobok ročnej sadzby dane podľa odseku 1.“. 

Odôvodnenie predloženej pripomienky: 
Na základe analýz vykonaných Ministerstvom financií SR sa dospelo k záverom, že podnikateľský sektor je miestnymi daňami zaťažený neprimerane vyššej miere ako fyzické osoby. Cieľom tejto úpravy je, mimo iného, odstránenie daňovej nerovnosti podnikateľa a fyzickej osoby. Pôvodné znenie dáva možnosť neúnosnému zvýšeniu dane, pri relatívne malom zvýšení pôvodnej dane. Podnikateľ, ktorý vytvára pracovné miesta pre občanov, investuje do nehnuteľnosti, platí dane a odvody za zamestnancov, má platiť daň z pozemkov 5 násobne vyššiu ako fyzická osoba, ktorá využíva nehnuteľnosť výhradne pre svoje osobné účely. Považujeme túto daň za skryté zdanenie práce, čo je nesprávne a obmedzuje možnosti a záujem podnikateľov investovať – rozširovať podnikanie a vytvárať nové pracovné miesta. 
 	Z 	N 	V súlade s Programovým vyhlásením vlády SR bol znížený násobok najnižšej sadzby dane z pozemkov z 20-násobku na 5-násobok. 
Ustanovenie ďalších podmienok určovania sadzieb dane nemá vecné opodstatnenie. 	
RUZ 	2. zásadná pripomienka k novelizačnému bodu č. 8 
RÚZ ďalej žiada bližšie špecifikovať čo znamená pozemok funkčne spojený so stavbou jadrového zariadenia, nakoľko žiaden právny predpis bližšie nešpecifikuje čo znamená pozemok funkčne spojený so stavbou jadrového zariadenia. 

Odôvodnenie predloženej pripomienky: 
Odporúčame v prípade vypracovania definície tohto pojmu konzultovať s odborníkmi z praxe (prakticky špecialisti spoločnosti Slovenské elektrárne), nakoľko SE ako jediná spoločnosť majú takýto typ pozemkov, ktorý vyplýva z existencie jadrových elektrární. Súčasná neexistencia tohto pojmu, vyvoláva rôzne interpretácie u správcov dane (v rôznych obciach), ako aj daňovníkov. 
 	Z 	N 	Prípadná definícia pozemkov funkčne spojených so stavbou jadrového zariadenia by nemusela postihovať všetky situácie z praxe. Spravidla sú to pozemky, ktoré sú potrebné na prevádzku zariadenia, jej údržbu, zabezpečenie a ochranu.  	
RUZ 	Nový novelizačný bod číslo 11 
RÚZ navrhuje za súčasný bod 10 novely doplniť nový novelizačný bod 11, predmetom ktorého má byť zmena v §10, odsek 3, písmeno b). Do súčasného znenia ustanovenia písmena §10, odsek 3, písmeno b) navrhujeme doplniť odkazy na jednotlivé osobitné predpisy, ktoré definujú čo sa považuje za predmet oslobodený od dane (t.j. definujú čo je priehrada, vodovod, kanalizácia, zariadenie na ochranu pre povodňami a rozvod tepelnej energii). 

Odôvodnenie predloženej pripomienky: 
RÚZ predkladá pripomienku s cieľom posilniť právni istotu daňovníkov, vyjasniť výklad zákona a zlepšiť jeho aplikovateľnosť. Súčasná neexistencia odkazov, vyvoláva rôzne interpretácie u správcov dane (v rôznych obciach), ako aj daňovníkov. 
 	Z 	N 	Poznámka pod čiarou k odkazu má len informatívny charakter a v uvedenom prípade ide o všeobecne zaužívané pomenovania stavieb, ktoré nie sú predmetom dane, preto sa nepovažuje za nevyhnutné doplniť tieto odkazy. 	
RUZ 	Zásadná pripomienka k novelizačnému bodu č.12 
RÚZ navrhuje formulovať novelizačný bod č.12 nasledovne: 

12. V § 12 ods. 2 prvej vete sa za slovo „časti“ vkladajú slová „alebo v jednotlivom katastrálnom území“ a tretia veta sa nahrádza vetou: Takto ustanovená ročná sadzba dane zo stavieb pri stavbách uvedených v § 10ods.1 môže byť maximálne o 1,0- EUR vyššia ako najnižšia ročná sadzba dane zo stavieb ustanovenej správcom dane vo všeobecne záväznom nariadení.11), pre stavby uvedené v §10ods.1 a na konci sa bodka nahrádza čiarkou a pripájajú sa tieto slová: „ak § 104f ods. 3 neustanovuje inak.“. 

Odôvodnenie predloženej pripomienky: 
Na základe analýz vykonaných Ministerstvom financií SR sa dospelo k záverom, že podnikateľský sektor je miestnymi daňami zaťažený neprimerane vyššej miere ako fyzické osoby. Cieľom tejto úpravy je, mimo iného, odstránenie daňovej nerovnosti podnikateľa a fyzickej osoby. Pôvodné znenie dáva možnosť neúnosnému zvýšeniu dane, pri relatívne malom zvýšení pôvodnej dane. Podnikateľ, ktorý vytvára pracovné miesta pre občanov, investuje do nehnuteľnosti, platí dane a odvody za zamestnancov, má platiť daň z pozemkov 5 násobne vyššiu ako fyzická osoba, ktorá využíva nehnuteľnosť výhradne pre svoje osobné účely. Považujeme túto daň za skryté zdanenie práce, čo je nesprávne a obmedzuje možnosti a záujem podnikateľov investovať – rozširovať podnikanie a vytvárať nové pracovné miesta. 
 	Z 	N 	Navrhovaná zmena nezodpovedá zámerom MF SR zabezpečiť rovnomernejšie daňové zaťaženie daňovníkov postupným znižovaním rozdielu medzi najnižšou a najvyššou sadzbou dane.  	
RUZ 	Zásadná pripomienka k novelizačnému bodu č. 17 
RÚZ navrhuje v novelizačnom bode 17 doplniť nové písmeno g) v nasledovnom znení: 
g) pozemky verejne prístupných parkov, priestorov a športovísk 

Odôvodnenie predloženej pripomienky: 
Pozemky, pre účely uvedené v tomto bode, slúžia výhradne pre verejné účely, vstup je bezplatný. Keďže neslúžia na podnikateľský účel a teda nevytvárajú zisk, naopak vyžadujú starostlivosť, ktorá je väčšinou dobrovoľná, boli by neudržateľné. Preto by nemali byť pod tlakom platby akejkoľvek dane. 
 	Z 	N 	Dôvody na preradenie súčasného fakultatívneho oslobodenia alebo zníženia dane medzi zákonné nie sú relevantné. Obec v súlade s miestnymi podmienkami môže oslobodiť alebo znížiť daň z pozemkov na tieto druhy pozemkov, ak to miestné podmienky odôvodňujú. 	
RUZ 	Zásadná pripomienka k §17 ods.2 
RÚZ navrhuje §17 ods.2 doplniť nasledovne: 
V §17 ods.2 sa za slová Správca dane dopĺňajú nasledovné slová: „nemôže zvýšiť, ale“. 

Odôvodnenie predloženej pripomienky: 
Zákon nabáda správcu dane na zníženie dane, nakoľko toto zníženie je v súlade s verejným záujmom. Zmena garantuje, že nedôjde k negatívnemu správaniu sa správcu dane. 
 	Z 	N 	Ide o nezrozumiteľnú pripomienku. 
Podľa § 17 ods. 2 zákona obec môže znížiť daň alebo oslobodiť od dane pozemky. Zvýšenie dane toto ustanovenie neobsahuje. 	
RUZ 	Zásadná pripomienka k §17 ods.3 
RÚZ navrhuje §17 ods.3 doplniť nasledovne: 
V §17 ods.3 sa za slová Správca dane dopĺňajú nasledovné slová: „nemôže zvýšiť, ale“. 

Odôvodnenie predloženej pripomienky: 
Zákon nabáda správcu dane na zníženie dane, nakoľko toto zníženie je v súlade s verejným záujmom. Zmena garantuje, že nedôjde k negatívnemu správaniu sa správcu dane. 
 	Z 	N 	Nezrozumiteľná pripomienka. 
Podľa § 17 ods. 2 zákona obec môže znížiť daň alebo od dane oslobodiť stavby. Zvýšenie dane toto ustanovenie neobsahuje. 	
RUZ 	Zásadná pripomienka k §86 ods.1 
RÚZ navrhuje v §86 ods.1 doplniť nový odsek c) nasledovne: 
V §86 ods.1 doplniť písmeno c) s nasledovným textom: „ktoré nevyužíva vôbec počas celého zdaňovacieho obdobia diaľnice, cesty I., II., a III. triedy a miestne komunikácie, ale pohybuje sa iba v rámci uzatvoreného areálu podnikateľského subjektu – daňovníka.“ 

Odôvodnenie predloženej pripomienky: 
Je žiaduce, aby toto oslobodenie bolo ustanovené v zákone z dôvodu, že vyšší územný celok vyberá daň z motorových vozidiel aj za motorové vozidlá, ktoré vôbec nevyužívajú cesty a preto nemôžu tieto cesty akýmkoľvek spôsobom opotrebovať. Jedná sa o motorové vozidlá, ktoré spoločnosti využívajú iba v ohradenom areáli spoločnosti, pričom tieto cesty sa udržujú, opravujú resp. zhodnocujú alebo stavajú z prostriedkov daňovníka. Domnievame sa že je tu porušené ústavné právo daňovníka, lebo má platiť daň za to, čo nepoužíva. 
 	Z 	N 	Predmet dane z motorových vozidiel sa viaže k používaniu vozidiel na podnikanie a nie k používaniu ciest. 	
RUZ 	Zásadná pripomienka k §99a ods.4 
RÚZ navrhuje v §99a doplniť nový ods. 4 nasledovne: 
„(4) Správca dane môže na žiadosť daňovníka alebo z vlastného podnetu predĺžiť lehotu na podanie daňového priznania najviac o tri mesiace.“ 

Odôvodnenie predloženej pripomienky: 
V prípade spoločností, ktoré vlastnia viacero nehnuteľností (cca viac ako 1500 stavieb a pozemkov) je lehota na podanie daňového priznania do 31. januára so stavom k 1.1. nedostačujúca. Podobne ako sa v oblasti dane z príjmov novelizoval zákon, ktorý v súčasnosti umožňuje predĺžiť lehotu na podanie daňového priznania o tri resp. šesť mesiacov. 
 	Z 	N 	Predĺženie lehoty na podanie priznania by mohlo negatívne ovplyvniť pravidelnosť príjmov obcí z miestnych daní. 	
RUZ 	Zásadná pripomienka k §99g ods.2 
RÚZ navrhuje §99 ods.2 doplniť nasledovne: 
V §99 ods.2 doplniť nasledovne: „V prípade, ak celkove vyrubená daň za daň z nehnuteľností, daň za psa, daň 
za predajné automaty a daň za nevýherné hracie prístroje je vyššia ako 1 700 €, určí správca dane splatnosť dane v štyroch rovnakých splátkach nasledovne: I. splátka v zmysle § 99g ods.1 do 15 dní odo dňa nadobudnutia právoplatnosti rozhodnutia, II. splátka do 30. júna, III. splátka do 30. septembra a IV. splátka do 30. novembra“ 

Odôvodnenie predloženej pripomienky: 
V súčasnosti môže správca dane všeobecne záväzným nariadením podľa miestnych podmienok s účinnosťou 
od 1. januára príslušného zdaňovacieho obdobia určiť platenie dane v splátkach, čo znamená, že obec môže 
vo všeobecne záväznom nariadení schváliť splatnosť dane aj naraz. V prípade vyššej daňovej povinnosti sa môže stať, že daňové zaťaženie daňovníka nie je rovnomerne rozdelené v priebehu roka napr. do 4 rovnakých splátok, ale naopak spoločnosť v zmysle všeobecne záväzného nariadenia obce je povinná túto daň uhradiť 
v 1. splátke. 
 	Z 	N 	Správca dane je splnomocnený určovať splátky dane a poplatku priamo v rozhodnutí o vyrubení dane alebo poplatku. 	
RUZ 	Zásadná pripomienka k prílohe č.2 
RÚZ navrhuje zmeniť prílohu č.2 zákona nasledovne: 
RÚZ v prílohe č.2 v tabuľke vypustiť šiesty riadok (obce, ktoré sú sídlom okresu a kúpeľné miesta) 

Odôvodnenie predloženej pripomienky: 
Uvedené znenie je diskriminačné pre obyvateľov, ako aj pre podnikanie v oblasti kúpeľníctva (prečo nie miesta s aquaparkami, lyžiarske miesta, miesta s pamiatkami, vybudovanou infraštruktúrou...). Pre malé kúpeľné miesta je to zvlášť diskriminačné a nebezpečné, keďže sú väčšinou v odľahlých obciach a zvýšenie daní, ktoré platí aj pre obyvateľov v kúpeľnom mieste by mohlo mať na tieto mestá negatívny dopad 
Obecné mestá nemajú rovnaké podmienky, infraštruktúru, ani sa nenachádzajú v rovnako rozvinutých regiónoch. Nemožno porovnať okresné mestá napr. Martin (60000obyvateľov) a Poprad (56000 obyvateľov) a na druhej strane Poltár (6000obyvateľov) a Žarnovicu (7000)obyvateľov), preto je neuvážené vyrubiť rovnaké miestne dane pre všetky okresné mestá iba preto, že sú okresné. 
 	Z 	N 	Navrhovanou úpravou by došlo k zníženiu výnosov obcí.  	
ZMOS 	všeobecne 
Ako jeden zo základných princípov reformy daní v SR a fiškálnej decentralizácie bolo definované posilnenie významu miestnych daní, osobitne uplatnením princípu postupného prechodu zdaňovania nehnuteľností podľa ich hodnoty, tak ako sa to uplatňuje aj v iných štátoch. Rozhodujúce postavenie v tomto procese bolo určené mestám a obciam, ktoré boli poverené výkonom funkcie osobitných „ohodnocovacích“ orgánov nehnuteľností v rámci zákonom stanovených limitov a regulatívov. Doterajší vývoj zdaňovania nehnuteľností plne zodpovedá daným legislatívnym podmienkam definovaným pre prvú etapu prechodu na zdaňovanie nehnuteľností na hodnotovom princípe o čom svedčí postupný medziročný rast výnosu dane a predovšetkým zodpovedné nastavenie úrovne zdaňovania nehnuteľností v súlade s hodnotou jednotlivých druhov nehnuteľností v rámci príslušných regiónov. Potvrdzuje to aj percento výberu predpísanej dane. 

V súlade s proklamovanou požiadavkou posilňovania vlastných príjmov obcí a ďalšieho posilnenia významu miestnych daní z hľadiska ich výnosov ZMOS očakával, že predložená novela bude znamenať začiatok ďalšej etapy k prechodu zdaňovania nehnuteľností na hodnotovom princípe. 

ZMOS ako jeden z rozhodujúcich subjektov bolo zapojené už na pracovnej úrovni do procesu prípravy návrhu zákona. Na základe rokovaní s MF SR a jeho výzvy sme predložili svoje predstavy o zmenách v zákone č. 582/2004 Z. z. dňa 9.5. 2011 a následne k pracovnej verzii návrhu zákona dňa 23.mája 2011. Tieto návrhy by podľa názoru ZMOS vylepšili, zjednodušili a zefektívnili správu miestnych daní a znamenali by ďalší krok k prechodu zdaňovania nehnuteľností na hodnotovom princípe. 
 	O 	N 	Návrh novely zákona sa predkladá s cieľom zníženia administratívnej záťaže daňovníkov a poplatníkov a reaguje na negatívne hodnotenie Slovenskej republiky Svetovou bankou práve v oblasti miestnych daní. 	
ZMOS 	všeobecne 
ZMOS konštatuje, že predložený návrh namiesto pokračovania k prechodu na hodnotové zdaňovanie nehnuteľností deformuje pôvodný princíp a naopak prejavuje sa zámer uplatnenia filozofie rovnostárstva či dokonca diskriminácie niektorých daňovníkov pri zdaňovaní ich majetku. 

ZMOS zásadne odmieta navrhované zmeny doterajších princípov zdaňovania nehnuteľností podľa ich hodnoty, v predloženom návrhu ich chápeme ako možné porušenie Ústavy SR, ktoré v podmienkach sociálne orientovanej trhovej ekonomiky nemajú opodstatnenie  	Z 	N 	Politiku v oblasti zdaňovania nehnuteľností určuje MF SR a v súčasnosti nie sú vytvorené všetky podmienky na prechod na zdaňovanie nehnuteľností na hodnotovom princípe. Ministerstvo financií SR sa zaoberá zmenou systému zdaňovania nehnuteľností, čo si však vyžaduje väčší časový priestor a predovšetkým aktívnu spoluprácu so širším okruhom dotknutých subjektov.  	
ZMOS 	všeobecne 
ZMOS žiada 
1. pokračovať v postupnom prechode k zdaňovaniu nehnuteľností na hodnotovom princípe, čo znamená v súlade s požiadavkami praxe: 
• rozšíriť v návrhu predmet dane z pozemkov, stavieb a bytov a odstrániť tak súčasnú nerovnosť a nespravodlivosť v zdaňovaní nehnuteľností, keď najmä značné množstvo vybudovaných stavieb s veľkou majetkovou hodnotou, ktoré napr. nie sú spojené pevným základom so zemou nepodlieha zdaneniu, 
• zrušiť zákonom stanovené povinné oslobodenia od dane, 
2. aby predmetom novely zákona nebola len snaha za každú cenu zjednodušiť administratívu náročnosť, osobitne pre niektoré skupiny daňovníkov, ale riešilo sa aj zjednodušenie administratívy pre správcu dane. S tým je spojené zníženie verejných výdavkov a stabilita príjmov obcí z miestnych daní v priebehu rozpočtového roka. 
 	Z 	N 	V súčasnosti nie sú vytvorené všetky podmienky na prechod na zdaňovanie nehnuteľností na hodnotovom princípe. Ministerstvo financií SR sa zaoberá zmenou súčasného systému zdaňovania nehnuteľností a realizovalo niektoré kroky v tomto smere. Vyžaduje to väčší časový priestor.  	
ZMOS 	K bodu 12. (§12 ods. 2) 
V bode 12 dať za slová „alebo v jednotlivom katastrálnom území“ bodku a zostávajúcu časť vety vypustiť – zásadná pripomienka. 
Odôvodnenie: 
Návrh považujeme za neopodstatnený, je v rozpore s princípom prechodu na hodnotové zdaňovanie nehnuteľností a nad rámec programového vyhlásenia vlády SR. V mnohých obciach návrh nevyhnutne povedie k zvyšovaniu sadzieb dane pre stavby na poľnohospodárske účely, ktoré majú určenú najnižšiu sadzbu dane zo všetkých stavieb. ZMOS odmieta navrhované zvýšené daňové zaťaženie poľnohospodárskych podnikov, ktoré by mohlo byť pre nich likvidačné. 

MF SR nepredložilo v návrhu novely a v ani inom dokumente odbornú analýzu, ktorou by zdokumentovalo potrebu zníženia súčasného rozpätia rozdielu medzi sadzbami dane na navrhovaný 10 násobok. Analýzou nepotvrdilo ani skutočnosť, že niektoré druhy stavieb sú podľa súčasne platného znenia zákona zdaňované výrazne vyšším percentom z ich hodnoty ako iné stavby. Odmietame účelové zmeny bez zodpovedajúcich odborných a vecných argumentov. 
Ide o výrazný zásah do pôsobnosti obcí, k neprimeranému zúženiu regulačnej funkcie miestnej dane a môže viesť k zníženiu výnosov z miestnych daní s dopadom na rozpočty miest a obcí. Pripomíname, že SR je vo výnose miestnych daní na posledných priečkach v rámci EÚ. 
V bode 12 dať za slová „alebo v jednotlivom katastrálnom území“ bodku a zostávajúcu časť vety vypustiť – zásadná pripomienka. 
Odôvodnenie: 
Návrh považujeme za neopodstatnený, je v rozpore s princípom prechodu na hodnotové zdaňovanie nehnuteľností a nad rámec programového vyhlásenia vlády SR. V mnohých obciach návrh nevyhnutne povedie k zvyšovaniu sadzieb dane pre stavby na poľnohospodárske účely, ktoré majú určenú najnižšiu sadzbu dane zo všetkých stavieb. ZMOS odmieta navrhované zvýšené daňové zaťaženie poľnohospodárskych podnikov, ktoré by mohlo byť pre nich likvidačné. 

MF SR nepredložilo v návrhu novely a v ani inom dokumente odbornú analýzu, ktorou by zdokumentovalo potrebu zníženia súčasného rozpätia rozdielu medzi sadzbami dane na navrhovaný 10 násobok. Analýzou nepotvrdilo ani skutočnosť, že niektoré druhy stavieb sú podľa súčasne platného znenia zákona zdaňované výrazne vyšším percentom z ich hodnoty ako iné stavby. Odmietame účelové zmeny bez zodpovedajúcich odborných a vecných argumentov. 
Ide o výrazný zásah do pôsobnosti obcí, k neprimeranému zúženiu regulačnej funkcie miestnej dane a môže viesť k zníženiu výnosov z miestnych daní s dopadom na rozpočty miest a obcí. Pripomíname, že SR je vo výnose miestnych daní na posledných priečkach v rámci EÚ. 
 	Z 	N 	Ustanovením hornej hranice najnižšej sadzby dane zo stavieb nedochádza k obmedzeniu kompetencie obce určovať tieto sadzby dane aj pre stavby slúžiace na poľnohospodárske účely. Nemožno súhlasiť s odôvodnením, že by zákonne riešenie znamenalo zvýšené daňové zaťaženie podnikateľov, keďže je plne na rozhodnutí obce ako nastaví daňové zaťaženie, resp. sadzby dane zo stavieb. 	
ZMOS 	Nový bod - K § 12 ods. 2 druhá veta  
V druhej vete na konci pripojiť slová „a môže zvýšiť ročnú sadzbu dane za stavby na bývanie, v ktorých daňovník nemá trvalý pobyt.“ – zásadná pripomienka. 
Odôvodnenie: 
Dane okrem iného sú nástrojom regulácie spoločenských vzťahov. Navrhovanou úpravou sa sleduje motivovať vlastníka stavby na bývanie, aby sa prihlásil k trvalému pobytu v obci, v ktorej žije, prípadne sa prevažne zdržiava a aby stavby nestáli prázdne. 
 	Z 	N 	Daň z nehnuteľností je majetkovou daňou, ktorá sa viaže na existenciu nehnuteľností a nie na to, či daňovník trvalo nehnuteľnosť obýva alebo nie.  	
ZMOS 	Nový bod (§ 14) 
Žiadame doplniť návrh o nový bod, ktorým sa upraví znie § 14 tak, aby predmetom dane z bytov neboli len byty v bytovom dome ale aj byty v polyfunkčných objektoch, podnikateľských objektoch a rodinných domoch – zásadná pripomienka. 
Odôvodnenie: 
Byty a nebytové priestory sú aj vo vyššie uvedených objektoch. V prípade, ak predmetom dane z bytov sú iba byty a nebytové priestory v bytovom dome, takéto vymedzenie predmetu dane nie je v súlade so stavom evidovaným na listoch vlastníctva. Správca dane má napr. problém určiť predmet dane ak na liste vlastníctva je zapísaný byt v polyfunkčnom objekte a v súlade s platnou legislatívou ho musí zdaniť ako podiel na stavbe, aj keď list vlastníctva takýto podiel nevyjadruje. 
 	Z 	N 	Navrhovaná úprava nie je odôvodnená, pretože aj súčasne platné znenie zákona umožňuje zdanenie bytu aj v inom než bytovom dome.  	
ZMOS 	K bodu 15. (§ 16 ods. 2) 
Žiadame vypustiť navrhované znenie a nahradiť ho nasledovným znením: 
V § 16 ods. 2 sa vkladá nová druhá veta v znení: „Ročnú sadzbu dane z bytov môže správca dane všeobecne záväzným nariadením zvýšiť s účinnosťou od 1. januára príslušného zdaňovacieho obdobia za byt, v ktorom daňovník nemá trvalý pobyt.“ – zásadná pripomienka 
Odôvodnenie: 
Návrh považujeme za neopodstatnený, je v rozpore s princípom prechodu na hodnotové zdaňovanie nehnuteľností a nad rámec programového vyhlásenia vlády SR. MF SR nepredložilo v návrhu novely a v ani inom dokumente odbornú analýzu, ktorou by zdokumentovalo potrebu zníženia súčasného rozpätia rozdielu medzi sadzbami dane na navrhovaný 10 násobok resp. analýzu, ktorej by vyplynulo, že niektoré druhy bytov a nebytových priestorov sú podľa súčasne platného znenia zákona zdaňované výrazne vyšším percentom z ich hodnoty ako iné. Odmietame účelové zmeny bez zodpovedajúcich odborných a vecných argumentov. 
Ide o výrazný zásah do pôsobnosti obcí, k neprimeranému zúženiu regulačnej funkcie miestnej dane a môže viesť k zníženiu výnosov z miestnych daní s dopadom na rozpočty miest a obcí. Pripomíname, že SR je vo výnose miestnych daní na posledných priečkach v rámci EÚ. 
Dane okrem iného sú nástrojom regulácie spoločenských a sociálnych vzťahov. Navrhovanou úpravou sa sleduje motivovať vlastníka bytu, aby sa prihlásil k trvalému pobytu v obci, v ktorej žije, prípadne sa prevažne zdržiava a aby stavby nestáli prázdne. 
 	Z 	N 	Predmetom dane z bytov je byt a nerozhoduje skutočnosť, či v ňom daňovník má alebo nemá trvalý pobyt.  	
ZMOS 	K bodu 16. a 17. (§ 17 ods. 1) 
Bod 17 žiadame vypustiť z návrhu a bod 16 žiadame zmeniť nasledovne: 
„V § 17 ods. 1 sa vypúšťa písm. c) a písm. d)“ – zásadná pripomienka 
Odôvodnenie: 
Návrh je v súlade s vládou SR uplatneným princípom odstránenia výnimiek a oslobodení v daňových zákonoch, pričom dopady musia znášať daňovníci. Takýto postup musí rovnako platiť aj pri zákone o miestnych daniach a miestnom poplatku. V zmysle základných princípov fiškálnej decentralizácie by malo byť rozhodovanie o odpustení daní v kompetencií obcí. Mestá a obce v súvislosti so vzdelávaním znášajú niektoré negatívne externality, ktoré musia zabezpečovať zo svojho rozpočtu (napríklad nepriamo doplácajú na študentov príspevkami na MHD). 
Naďalej sa ponecháva právo obci rozhodnúť o oslobodení pozemkov a stavieb slúžiacich na vzdelávanie, vedecko-výskumné účely a náboženské obrady podľa jej priorít a potrieb. 
 	Z 	N 	Je celospoločensky odôvodnené, aby niektoré stavby boli zo zákona oslobodené od povinnosti platiť daň z nehnuteľností.  	
ZMOS 	K bodu 18. (§ 17 ods. 7) 
Bod 18 žiadame z návrhu vypustiť a ponechať súčasné znenie – zásadná pripomienka 
Odôvodnenie: 
Návrh je v rozpore s princípom prechodu na hodnotové zdaňovanie nehnuteľností a nad rámec programového vyhlásenia vlády SR. ZMOS už pri príprave návrhu novely zákona predložilo MF SR vecné argumenty, ktorými dokladovalo, že návrh deformuje princíp zdaňovania a znamená zavedenie nespravodlivého možno až diskriminačného zdaňovania majetku tisícok daňovníkov. Nová definícia jednotlivej časti obce v mnohých mestách a obciach a dokonca aj v hlavnom meste SR Bratislave znemožní prihliadať pri zdaňovaní na výrazne inú hodnotu nehnuteľností v jej jednotlivých častiach vyplývajúcu napr. z nevybudovanej miestnej infraštruktúry, chýbajúcej dopravnej obslužnosti a pod. 
Podľa návrhu MF SR bude 100 ročná drevenica na lazoch bez vybudovanej miestnej a dopravnej infraštruktúry rovnako zdaňovaná ako stavba na bývanie s takou istou podlahovou plochou v centre mesta alebo obce s kompletne vybudovanou obecnou infraštruktúrou alebo takmer rovnako ako stavba v priemyselnom parku s tak isto vybudovanou komplexnou infraštruktúrou a navyše s komfortnou dopravnou dostupnosťou. Ponechanie predmetného znenia v návrhu zákona znamená likvidáciu princípu zdaňovania nehnuteľností na hodnotovom princípe. 
 	Z 	N 	V záujme odstránenia diskriminácie niektorých daňovníkov pri určovaní sadzieb dane vyžaduje sa jednoznačná definícia jednotlivej časti obce. Je plne v kompetencii obce rozhodnúť, či toto zákonné ustanovenie pri určovaní sadzieb dane z nehnuteľností využije. Predložený zákon nezakladá povinnosť toto ustanovenie aplikovať. 	
ZMOS 	K bodu 25. (§ 30 ods. 3) 
Bod 25 žiadame vypustiť z návrhu – zásadná pripomienka. 
Odôvodnenie: 
Skúsenosť z aplikačnej praxe ukazuje, že po uplatnení navrhovanej úpravy by mali všetky zaujatia verejného priestranstva charakter poruchy alebo havárie rozvodov a verejných sietí. Považujeme za dostatočnú legislatívnu úpravu právo obce vo VZN definovať oslobodenie zaujatia verejného priestranstva v súvislosti s odstránením poruchy alebo havárie rozvodov a verejných sietí. 
 	Z 	N 	Je v celospoločenskom záujme, aby havárie rozvodov a sietí, ktoré vyžadujú zabratie verejného priestranstva neboli zdaňované daňou za užívanie verejného priestranstva. 	
ZMOS 	K bodu 27. 
V novom znení § 36 navrhujeme vypustiť slová „podrobnosti k § 30, 33, a 34a“ – obyčajná pripomienka. 
Odôvodnenie: 
Technická pripomienka - zosúladenie s obdobnými ustanoveniami pri iných miestnych daniach. 
 	O 	N 	Daň za verejné priestranstvo nie je súčasťou spoločného priznania a preto je potrebné bližšie ustanoviť podrobnosti k uvedeným ustanoveniam (predmet, sadzba dane, oznamovacia povinnosť, vyrubenie a platenie dane). 	
ZMOS 	K bodu 37. 
V novom znení § 66 navrhujeme vypustiť slová „podrobnosti k § 60, 63, a 64a“ – obyčajná pripomienka. 
Odôvodnenie: 
Technická pripomienka - zosúladenie s obdobnými ustanoveniami pri iných miestnych daniach. 
 	O 	N 	Daň za vjazd a zotrvanie motorového vozidla v historickej časti mesta nie je súčasťou spoločného priznania a preto je potrebné bližšie ustanoviť podrobnosti k uvedeným ustanoveniam (predmet dane, sadzba dane, oznamovacia povinnosť, vyrubenie a platenie dane). 	
ZMOS 	K bodu 43. 
V § 77 ods. 3 doplniť za navrhovanú vetu toto znenie: „to neplatí ak fyzická osoba oprávnená na podnikanie (podľa ods. 2 písm. c/) má zriadenú prevádzku v obci mimo svojho trvalého pobytu“ – zásadná pripomienka. 
 	Z 	A 	Vyplýva priamo z ustanovenia § 77 zákona. 	
ZMOS 	K bodu 44. (§ 77 ods. 5 a 6) 
Navrhujeme vypustiť a tak ponechať platnú právnu úpravu – zásadná pripomienka 
Odôvodnenie: 
Vypustením týchto odsekov zaniká možnosť platenia poplatku za komunálne odpady a drobné stavebné odpady prostredníctvom platiteľa. Napr. v bytovom dome platil tento poplatok za všetkých vlastníkov správca domu. Po zmene zákona bude musieť správca dane vyrubiť tento poplatok pre každú domácnosť osobitne. Poplatník alebo na základe dohody poverený spoločný zástupca (člen domácnosti) bude musieť každý vznik a zánik poplatkovej povinnosti oznámiť správcovi dane čiastkovým priznaním. Správca dane následne vydá rozhodnutie (čiastkové), ktoré doručí poplatníkovi. Administratíva sa skomplikuje na strane poplatníka aj na strane správcu dane. 
 	Z 	N 	So zreteľom na to, že poplatníkom je každá fyzická, právnická osoba, ktorá produkuje odpad, má tomu zodpovedať aj postup pri vyrubení a platení poplatku a zachovaní princípu priameho vzťahu správcu poplatku a poplatníka. 	
ZMOS 	K bodu 51.  
Bod 51. žiadame z návrhu vypustiť – zásadná pripomienka 
Odôvodnenie: 
Navrhovaná zmena pri správe miestneho poplatku znamená závažný zásah do správy daní v mestách a obciach, ktorá nie je vykonateľná k navrhovanému termínu účinnosti zákona. Navrhovaná zmena nebola predmetom spoločných pracovných rokovaní MF SR a zástupcov územnej samosprávy o zavedení spoločného daňového priznania. 
 	Z 	N 	Vecná úprava je zahrnutá v spoločnom priznaní. 	
ZMOS 	K bodu 73.  
V navrhovaných zneniach § 99a až §99h žiadame vypustiť slovo „poplatok“ – zásadná pripomienka. 
Odôvodnenie: 
Navrhovaná zmena pri správe miestneho poplatku znamená závažný zásah do správy daní v mestách a obciach, ktorá nie je vykonateľná k navrhovanému termínu účinnosti zákona. Navrhovaná zmena nebola predmetom spoločných pracovných rokovaní MF SR a zástupcov územnej samosprávy o zavedení spoločného daňového priznania. 
Len zavedenie pripravovaného jednotného daňového priznania pre vytypované dane prinesie nové komplikácie v činnosti miest a obcí. Už správa daní je často prerozdelená medzi viac pracovníkov obce a v mestách dokonca i medzi viac odborov. Samotné uplatnenie princípu jednotného daňového priznania pre miestne dane bude zložitý proces. Správa miestneho poplatku je vo viacerých prípadoch riešená úplne samostatne. Považujeme preto za nelogické a možno aj v praxi nerealizovateľné požadované spojenie správy miestnych daní a miestneho poplatku a už vôbec nie k navrhovanému termínu. Samostatným problémom je vyrubenie dane a poplatku jedným daňovým priznaním bez ohrozenia finančnej stability miest v I. polroku rozpočtového roka vzhľadom na rozsah prác pri príprave rozhodnutí. Zatiaľ nie je jasné ani, ako by sa postupovalo v prípade odvolania daňového subjektu proti jednej dani zo štyroch vyrubených daní a už vôbec nie poplatku, keď v zmysle zákona má odvolanie proti vyrubeniu dane odkladný účinok. Likvidáciu odpadov nie je možné odkladať a preto musia na účty obcí pravidelne nabiehať finančné zdroje. Pri navrhovanom systéme správy daní a poplatku na to nie je záruka. Uvedomiť si treba aj fakt, že v obciach a mestách treba zabezpečiť programové zlúčenie databáz z viacerých modulov miestnych daní a poplatku do jedného tak, aby boli schopné vyrubiť dane a poplatok spoločným rozhodnutím včas. Bude úspechom ak sa to podarí pri samotných daniach. Prepojenie aj miestneho poplatku je v súčasnosti nepredstaviteľné. 
 	Z 	N 	So zreteľom na to, že ide o poplatok, ktorý sa vyrubuje na kalendárny rok, je jeho zaradenie do spoločného priznania k ostatným miestnym daniam s ročným zdaňovacím obdobím účelné. 	
ZMOS 	K bodu 73.(§ 99e ods. 1) 
Navrhujeme ustanovenie konštruovať tak, aby umožňovalo správcovi dane rozhodnúť sa podľa miestnych pomerov, či bude dane a poplatok vyrubovať jedným rozhodnutím, alebo viacerými rozhodnutiami, a to každú daň a poplatok samostatne, alebo niektorú samostatne a ďalšie spoločným rozhodnutím. Zároveň žiadame doplniť v celom paragrafe pred slovné spojenie „správca dane“ slovo „príslušný“ – zásadná pripomienka 
Odôvodnenie: 
Daň z nehnuteľností, daň za psa, daň za predajné automa¬ty, daň za nevýherné hracie prístroje sú ročné dane, avšak sú medzi nimi výrazné rozdiely. Na zmeny pri dani z nehnuteľností sa v priebehu roka neprihliada, t.j. daň vyrubená podľa stavu k 1. januáru sa nemení. Pri ostatných troch daniach a poplatku, ktoré majú byť vyrubované spolu s daňou z nehnuteľností to však neplatí, pretože vznik, aj zánik sa priznáva aj v priebehu roka a aj sa vyrubuje alebo vracia pomerná časť dane. To znamená, že administratíva sa nezjednodušuje, práve naopak, kým doteraz sa daň za psa, daň za predajné automaty a daň za nevýherné hracie prístroje vyrubovala len prvýkrát po vzniku daňovej povinnosti, ďalšie roky platil daňovník bez vydania platobného výmeru, novela zákona znovu zavádza vydávanie platobných výmerov na uvedené dane každoročne a tým aj vydávanie čiastkových rozhodnutí pri vzniku a zániku daňovej povinnosti v priebehu zdaňovacieho obdobia. (Zmeny v priebehu roka pri týchto daniach sú veľmi časté.) S vyrubovaním dane za psa úzko súvisí aj evidencia psov v zmysle zákona č. 282/2002 Z. z., ktorým sa upravujú niektoré podmienky držania psov. V zmysle uvedeného zákona obce majú ďalšie povinnosti, ako napr. vydávanie všeobecne záväzných nariadení o podmienkach držania psov na svojom území, umiestnenie kontajnerov na psie výkaly, odstraňovanie ich obsahu, čistenie komunikácií, riešenie priestupkov v súvislosti s držaním psov atď. V súčasnosti tieto úlohy vykonávajú v Bratislave mestské časti. Navrhované ustanovenie tieto skutočností nezohľadňuje a tak pripravuje pre Bratislavu a Košice podmienky na integrovanie správcu daní a poplatku, čo v praxi týchto miest prinesie len zbytočné komplikácie a pripraví ich o možnosť rozhodnúť sa v tejto oblasti racionálne. Napríklad: 
- daň za psa bude v Bratislave vyberať hlavné mesto, a úlohy vyplývajúce zo zákona č. 282/2002 Z. z. budú vykonávať naďalej mestské časti; 
- ak uvedené dane bude spravovať hlavné mesto SR Bratislava, mestské časti prídu o možnosť kontroly efektívneho vyberania týchto daní, ale aj o možnosť regulácie chovu a držania psov a umiestňovania predajných automatov a nevýherných hracích prístrojov na svojom území; 
- sadzby daní bude stanovovať hlavné mesto a nie príslušné mestské časti, pritom mestské časti zohľadňovali pri určovaní výšky sadzieb rôzne kritériá podľa miestnych podmienok (pri dani za psa výchovu psa -výcvik poslušnosti, štruktúru obyvateľov - oslobodenie alebo znížená sadzba dane, čipovanie alebo tetovanie psa atď.; 
- vyrubovanie daní z jedného centra pri takom veľkom počte daňovníkov a na takom rozsiahlom území ako je Bratislava, môže ohroziť efektívne vyrubovanie daní a môžu nastať daňové úniky. 
Ďalšie problémy môžu nastať, ak sa daňovník odvolá proti rozhodnutiu, ktorým boli vyrubené rôzne dane a poplatok, avšak výhrady má len voči jednej dani. Odvolanie má zo zákona odkladný účinok. To znamená, že až do rozhodnutia o odvolaní nemusí daňovník zaplatiť žiadnu z daní vyrubených spoločným rozhodnutím. Taktiež môžu nastať problémy, ak daňovník zaplatí len časť dane. Rozhodnutie o výške daní bude vydané pod jedným variabilným symbolom, preto správca dane nebude vedieť, na ktorú daň prípadne poplatok má túto čiastočnú platbu zaúčtovať. Podľa nášho názoru takéto zdaňovanie vyvolá zmätok na strane správcu dane aj na strane daňovníka. 
 	Z 	N 	Predložená novela zákona rieši vyrubenie dane a poplatku jedným rozohodnutím v prípade spoločného priznania ako aj osobitnými rozhodnutiami v ostatných situáciách. Kompetencie meststkých častí v Bratislave sa naďalej ponechávajú na úpravu štatútom. 	
ZMOS 	K bodu 73 (§ 99h ods. 1) 
Navrhujeme v prvej vete za slová „dane z ne¬hnuteľností“ vložiť slová „pri zániku daňovej povinnosti vydražením nehnuteľnos¬ti“ – obyčajná pripomienka. 
Odôvodnenie: 
Doplnenie ustanovenia navrhujeme preto, aby pre daňovníkov bolo jednoznačné, že pri iných prevodoch nehnuteľností nemajú nárok na vrátenie pomernej časti dane. 
 	Z 	N 	Uvedená úprava vyplýva priamo z ustanovenia § 99e ods. 2 zákona.  	
ZMOS 	K bodu 78 (§ 104f) 
Navrhujeme rok „2011“ nahradiť rokom „2012“ a rok „2012“ rokom „2013“. 
Odôvodnenie: 
Pripomienka súvisí a pripomienkou na zmenu účinnosti návrhu zákona. 
 	O 	N 	Prechodné ustanovenia sa viažu na účinnosť zákona, ktorá sa nemení.  	
ZMOS 	K bodu 78 ( § 104f ods. 3) a 4)) 
V § 104f navrhujeme vypustiť odseky 3) a 4) – zásadná pripomienka 
Odôvodnenie: 
Technická pripomienka, ktorou sa reaguje na navrhované pripomienky k bodom 12. a 15. 
 	Z 	N 	V záujme eliminovania nerovnomerného zaťaženia daňovníkov daňou z nehnuteľností sa zavedené pravidlo postupného znižovania násobku najnižšej sadzby dane zo stavieb a bytov ponecháva v zákone. 	
ZMOS 	K čl. II: 
Navrhujeme rok „2011“ nahradiť rokom „2012“ a rok „2012“ rokom „2013“. 
Odôvodnenie: 
Navrhovaná novela zákona zásadne mení filozofiu právnej úpravy miestnych daní a miestneho poplatku za komunálne odpady a drobné stavebné odpady, čo zase kladie zvýšené nároky na správcov dane, aby sa náležite pripravili na realizáciu zákona v praxi a okrem osvojenia si novelizovaných usta¬novení premietli zákon do vlastných všeobecne záväzných nariadení a príslušných formulárov, i prípravy obyvateľov na zmeny. Na to nebude postačovať krátka, možno ani nie dvojmesačná lehota od vydania zákona po jeho účinnosť 1. decem¬bra 2011. Vzhľadom na uvedené považujeme za primeranú legisvakačnú dobu, ktorá nebude kratšia ako šesť mesiacov. A keďže ide o právnu úpravu, ktorá sa vzťahuje na celé kalendárne roky, navrhujeme účinnosť stanoviť o celý rok neskôr ako je účinnosť v novele zákona navrhovaná. 
 	Z 	N 	Posun účinnosti zákona nemá vecné opodstatnenie. 	
ÚMS 	návrhu vládneho zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 

Marián Minarovič 
generálny sekretár 

ÚMS 1799 / 11 
Bratislava, 20.7.2011 

VEC: 
Stanovisko Únie miest Slovenska k návrhu vládneho zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 

Vážený pán podpredseda vlády, 

zasielame Vám pripomienky k návrhu vládneho zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov: 

1./ K § 6 odsek 1 – navrhujeme zachovať súčasné platné znenie: 

„(1) Predmetom dane z pozemkov sú pozemky na území Slovenskej republiky v tomto členení: 
a) orná pôda, chmeľnice, vinice, ovocné sady, 
b) trvalé trávne porasty, 
c) záhrady, 
d) lesné pozemky, na ktorých sú hospodárske lesy, 7) 
e) rybníky s chovom rýb a ostatné hospodársky využívané vodné plochy, 
f) zastavané plochy a nádvoria, 
g) stavebné pozemky, 
h) ostatné plochy 8) okrem stavebných pozemkov.“ 
Zásadná pripomienka 
Odôvodnenie – Nevidíme dôvod spájania jednotlivých druhov pozemkov. Napríklad TTP majú stanovenú inú hodnotu pozemkov v prílohe č. 1 zák. č. 582/2004 Z. z. ako napr. orná pôda. Hodnoty pôdy sú rozdielne aj v jednotlivých katastrálnych územiach. 
2./ K § 104f ods. 3 – navrhujeme znenie: 
(3) Ak je rozdiel medzi najnižšou a najvyššou sadzbou dane zo stavieb ustanovenou správcom dane podľa predpisov účinných do 30. novembra 2011 väčší ako 10-násobok, správca dane pri každej ďalšej zmene sadzby dane v nasledujúcich zdaňovacích obdobiach bude postupne sadzby zbližovať tak, aby dosiahol úroveň 10:1; 
(4) Ak je rozdiel medzi najnižšou a najvyššou sadzbou dane z bytov ustanovenou správcom dane podľa predpisov účinných do 30. novembra 2011 väčší ako 10-násobok, správca dane pri každej ďalšej zmene sadzby dane v nasledujúcich zdaňovacích obdobiach bude postupne sadzby zbližovať tak, aby dosiahol úroveň 10:1; 
Zásadná pripomienka 
Odôvodnenie: – Vyššie uvedené znenie bolo návrhom aj ÚMS aj ZMOS. 
3./ Ďalej poukazujeme na všetky ustanovenia, ktoré riešia spoločné priznanie: pre daň z nehnuteľností, daň za psa, daň za predajné automaty, daň za nevýherné hracie prístroje a poplatok za komunálne odpady a drobné stavebné odpady a spoločné vyrubenie dane jedným rozhodnutím, ktoré sú absolútne neprijateľné. 
Zásadná pripomienka 
Odôvodnenie: – Správa týchto daní je prerozdelená medzi viac pracovníkov a dokonca i medzi viac odborov. Hlavným dôvodom, prečo je tento návrh neprijateľný je skutočnosť, že u dani z nehnuteľností platí zásada, že na zmeny skutočností podstatných pre správne vyrubenie dane je rozhodujúci stav k 1. januáru zdaňovacieho obdobia a na zmeny, ktoré nastanú v priebehu roka sa neprihliada, avšak u ostatných miestnych daní a poplatku to neplatí (psy, predajné automaty a nevýherné hracie prístroje sa zdaňujú aj v alikvotnej čiastke, podľa toho, kedy sa stanú predmetom dane resp. prestanú byť predmetom dane a tých prípadov je v priebehu roka napr. v Trnave u dane za psa cca 280 až 300), o poplatku za KO a DSO už ani nehovoriac, pretože len legálnych pohybov v evidencii obyvateľstva (odsťahovaní, presťahovaní, prisťahovaní, narodení a zomrelí) je napr. v Trnave s počtom obyvateľom 65.530 za jeden mesiac viac ako 250. Ak k tomu prirátame žiadosti o odpustenie resp. zníženie poplatku, tak tých zásahov do predpisu poplatku je veľmi veľa. 
Daň z nehnuteľností nie sme schopní vyrubiť skôr ako v mesiaci apríl – máj zdaňovacieho obdobia (v januári sa preberajú daňové priznania a potom sa nahrávajú všetky zmeny, ktoré nastali v priebehu predchádzajúceho roka). 
Daň za psa sú povinní daňovníci uhradiť do 31. januára bežného roka bez platobného výmeru (tí čo sú v evidencii) čiže napr. v meste Trnava príjem cca 43.200 eur, máme v januári na účte, za KOaDSO vo výške cca 2 mil. eur už obvykle v marci. 
V prípade schválenia novely, ktorá stanovuje vyrubenie dane spoločným rozhodnutím by žiadne mesto nemalo finančné prostriedky postupne, ale možno o tri – štyri mesiace neskôr. 
Ďalšími problémami pri spoločnom vyrubení dane jedným rozhodnutím sú splátky dane, označenie resp. rozlíšenie platieb (to majú mať 4 dane a poplatok za KO DSO jeden spoločný variabilný symbol!? Ekonomická klasifikácia príjmových položiek sa zatiaľ nemení. 
V priebehu roka 2010 bola vytvorená pracovná skupina na tvorbu spoločného priznania, ktorej sme boli členmi. Neboli sme naklonení tejto myšlienke vytvoriť spoločné daňové priznanie, ani zástupcovia ZMOS-u. Na stretnutiach sa pracovalo na tvorbe nového spoločného priznania, predbežne bez záveru, ale musíme podčiarknuť, že sa ani raz nespomenulo, že by mal byť aj poplatok za komunálny odpad... súčasťou spoločného priznania. 
Nie je jasné, ako by sa postupovalo v prípade odvolania daňového subjektu proti jednej dani zo štyroch vyrubených daní a poplatku, keď v zmysle zákona má odvolanie proti vyrubeniu dane odkladný účinok. Nevieme si predstaviť ako sa má zabezpečiť programové zlúčenie databáz z viacerých modulov miestnych daní a poplatkov do jedného tak, aby sme boli schopní vyrubiť dane a poplatok spoločným rozhodnutím včas. 
V predkladacej správe sa uvádza, že tieto zmeny sa navrhujú na základe podnetov obcí a miest, no nevieme, ktoré obce, resp. mestá dávali podnet na takéto nesystémové zásahy v procese priznávania a vyrubovania miestnych daní. 
Ak sa takéto zmeny majú udiať tak určite nie schválením legislatívnych zmien na sklonku roka s účinnosťou od 1. 1. 2012. Správcovia daní ešte nemali ani možnosť vidieť vzory tlačív, ktoré chce schváliť MF SR a taktiež ani formu spoločného rozhodnutia na vyrubenie daní a poplatku. 
4./ Sme zásadne aj proti navrhovanému nezmyselné zneniu ustanovenia v bode 67: 
„§ 98a 
(1) Daňovník je povinný označiť platbu miestnej dane a poplatku podľa § 2 ods. 1 a 2 spôsobom, ktorý určí obec vo všeobecne záväznom nariadení.11)“ 
Zásadná pripomienka 
Odôvodnenie: – Špecifikácia platby sa vždy uvádzala a uvádza v rozhodnutí - v platobnom výmere a nie vo VZN. Variabilný symbol pre každú daň, poplatok? 
5./ Všeobecne. 
Navrhovaná vládna novela zákona o miestnych daniach je v takomto znení pre obce neprijateľná. Zrejme jej tvorca mal dobrý úmysel - zjednodušiť a znížiť byrokraciu v daňovom konaní a znížiť náklady na správu daní a poplatkov, avšak výsledok v prípade jej schválenia by bol práve opačný. 
Stáva sa už tradíciou, že závažné zmeny v zákone o miestnych daniach a poplatkoch sa schvaľujú v NR SR na sklonku roka a bez predchádzajúcej adekvátnej diskusie so správcami daní. 
Prijatie tejto novely by si vyžiadali zmenu organizačných štruktúr a preškolenie resp. zaškolenie pracovníkov, významné zmeny v softvéri a podobne. Takto závažné legislatívne zmeny by sa mali prijímať až po dôkladnej diskusii predkladateľa zákona so správcami daní a mali by byť schválené s dostatočným predstihom pred ich účinnosťou. 
Navyše od 1. 1. 2012 vstupuje do platnosti nový procesný zákon č. 563/2009 Z. z. o správe daní (daňový poriadok) a o zmene a doplnení niektorých zákonov. 
Vyššie uvedené pripomienky a návrhy boli prekonzultované prakticky s väčšinou členov Únie miest Slovenska, aj na spoločnom pracovnom stretnutí zástupcov vedúcich útvarov miestnych daní a poplatkov krajských miest, Banská Bystrica, Žilina, Nitra a Trnava a doplnené príkladmi mesta Trnava a naviac musíme poukázať na špecifickú situáciu v Košiciach a na území hl. m. SR Bratislavy. 
V spomínanej pracovnej skupine pre tvorbu spoločného priznania boli diskutované aj tieto otázky, zostali však nedoriešené. 	Z 	N 	So zreteľom na rovnaké hodnoty pozemkov je vecne odôvodnené začleniť ich do samostatných skupín. 
Zámer MF SR bol postupne znižovať rozdiel medzi najnižšou a najvyššou sadzbou dane z nehnuteľností a zároveň ustanoviť pravidlo pre prípad, ak obec nebude postupovať v súlade so zákonom. 
Z dôvodu zníženia administratívnej záťaže a na základe odporúčaní Svetovej banky sa zaviedlo spoločné priznanie k niektorým miestnym daniam a poplatku. 
Zavedenie označovania platby miestnej dane a poplatku vyplýva z procesného právneho predpisu a je významné pri identifikácii jednotlivých platieb. 	
BSK 	k § 95 
Navrhujeme do zákona doplniť nový "§ 95a" teda nové ustanovenia o tom, aby Daňové úrady viedli povinne zo zákona centrálnu evidenciu platcov DzMV a poskytovali tieto údaje povinne VUCelkom, a to preto, aby VUCelky mali prehľad o tom, či si všetky povinné subjekty riadne plnia svoje daňové povinnosti. 
Týmto opatrením by sa zároveň zefektívnil výber tejto dane, ktorá neplynie do štátneho rozpočtu, preto táto povinnosť bude záťažou pre zamestnancov daňových úradov, ale pomôže VUCelkom tým, že budú presne vedieť, či dostávajú tieto dane v správnej a celej výške, čo nevieme v súčasnej dobe skontrolovať. 	Z 	N 	Vyšší územný celok môže požiadať o súčinnosť Finančné riaditeľstvo SR podľa osobitného predpisu, ktorým je daňový poriadok.  	
 	K bodu 43. 
Navrhujeme nahradiť znenie nasledovne: 
V § 77 ods. 3 sa za druhú vetu vkladá nová tretia veta, ktorá znie: 
„Ak má osoba podľa odseku 2 písm. a) v obci trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu, poplatok platí iba raz z dôvodu trvalého pobytu alebo prechodného pobytu.“. 

Odôvodnenie: Navrhujeme, aby doplneného znenia ust. § 77 ods. 3 sa vzťahovali aj na prípady, kedy poplatník platiaci poplatok za komunálny odpad, ktorý má súčasné miesto podnikania na adrese trvalého bydliska, platil poplatok len raz, z dôvodu zamedzenia prípadného viacnásobného spoplatnenia, ktorému hrozí aj v prípade vzniku prevádzkarne v tomto mieste. 	Z 	N 	Zámerom tohto ustanovenia bolo zamedzenie dvojitého spoplatnenia poplatníka, ktorým je podnikateľ a miesto podnikania má v mieste svojho trvalého pobytu, avšak v tomto mieste nemá zriadenú prevádzkareň, t.j. netvorí ani komunálny odpad z dôvodu vykonávania podnikateľskej činnosti (prekladateľ, projektant, právnik, inštalatér). V prípade fungovania skutočnej prevádzky v mieste trvalého pobytu nie je opodstatnené takéto zvýhodnenie. 	
 	K bodu 67. 
Navrhujeme nahradiť znenie nasledovne: 
V novom § 98a ods. 4 znie: 
„(4) Ak nemožno použiť neoznačenú platbu podľa odseku 2 alebo postup podľa odseku 3, správca dane vráti na základe žiadosti neoznačenú platbu, daňový preplatok miestnej dane a poplatku podľa § 2 ods. 1 a 2 alebo ich pomernú časť do 30 dní odo dňa doručenia žiadosti.“ 

Odôvodnenie: Spôsob platenia dane a použitie platby upravuj zákon č. 563/2009 Z.z. o správe daní (daňový poriadok) a o zmene a doplnení niektorých zákonov v ust. § 55 ods. 6 a 7 a následne aj v ust. § 79 ods. 2. Na základe uvedeného by teda malo byť vrátenie neoznačene platby uskutočnené do 30 dní ani nie do 60 ako to stanovuje návrh predmetného zákona. 	Z 	N 	Ide o osobitnú úpravu v predloženom zákone pre prípad použitia neoznačenej platby a vrátenia pomernej časti dane a poplatku ako i preplatku na dani a poplatku. 	
 	K bodu 73. 
Navrhujeme nahradiť znenie nasledovne: 
V novom § 99a ods. 1 sa vkladá za druhú vetu nová veta, ktorá znie: 
„V ďalších zdaňovacích obdobiach do tohto termínu nie je nutné podať daňové priznanie v prípade dani z nehnuteľností, ak nenastali zmeny podľa § 99b ods.1, kedy je nutné podať do tohto termínu čiastkové priznanie podľa § 99b.“ 

Odôvodnenie: Z navrhovaného znenia vyplýva povinnosť každoročne podávať daňové priznanie k dani z nehnuteľností aj v prípade, ak nedošlo k žiadnym zmenám rozhodujúcim na vyrubenie dane z nehnuteľností. Z tohto dôvodu navrhuje zachovať pôvodnú podstatu ustanovenia tak, aby povinnosť podať daňové priznanie správcovi dane vzniklo len v prípade vzniku daňovej povinnosti a následne až v prípade zmien bol daňovník povinný podať už len čiastkové daňové priznanie, a to v rámci nezvyšovania administratívnej záťaže daňovníka. 	Z 	N 	Navrhovaná úprava je nadbytočná, pretože vyplýva z ďalších ustanovení predloženého návrhu zákona. 	
 	K bodu 74. 
Navrhujeme nahradiť znenie nasledovne: 
V novom § 99e sa vkladá nový ods. 10, ktorý znie: 
„Správca dane môže všeobecným záväzným nariadením/11/ určiť, že daň nižšia ako 3 eurá nebude vyrubovať ani vyberať“ 

Odôvodnenie: Navrhujeme zachovať pôvodné znenie ustanovenia, ktorým správca dane môže rozhodnúť o nevyberaní dane, ktorá je nižšia ako 3 eurá, a to z dôvodu vyšších nákladov spojených s administratívnym zabezpečením platby ako samotnou výškou vyberanej dane. 	Z 	N 	Navrhovaná úprava by mohla negatívne ovplyvniť výnosy obcí.  	
 	Poznámka pod čiarou č. 47  
Navrhujeme nahradiť znenie poznámky pod čiarou nasledovne: 
Poznámka pod čiarou č. 47 znie: 
„/47/ zákon č. 563/2009 Z.z. o správe daní (daňový poriadok) a o zmene a doplnení niektorých zákonov“ 

Odôvodnenie: Vzhľadom na aktualizáciu zmenu zákona o správe daní navrhuje aktualizovať v tomto kontexte aj poznámku pod čiarou č. 47, a to s účinnosťou o 1.januára 2012. 	Z 	N 	V súlade s legislatívnymi pravidlami je úplne znenie daňového poriadku citované v poznámke pod čiarou k odkazu 45aa. 	
 	§ 40  
Navrhujeme nahradiť znenie § 40 nasledovne: 
„Sadzbu dane určí obec v eurách na osobu na prenocovanie vo všeobecnom záväznom nariadení /11/. Takto určená sadzba dane za ubytovanie však nesmie presiahnuť 0,4 eur na osobu.“ 

Odôvodnenie: Súčasné znenie zákona umožňuje samospráve neobmedzene pristupovať k určovaniu výšky dane z ubytovania. Stanovením maximálnej výšky tejto dane sa vyrovnávajú podnikateľské podmienky pre subjekty podnikajúce v cestovnom ruchu v jednotlivých obciach a zabraňuje sa tak, aby samospráva kompenzovala výpadok iných príjmov prostredníctvom tejto dane. 	Z 	N 	Nie je vecne odôvodnené znižovať zákonnú konpeteciu obce pri určovaní sadzby dane za ubytovanie. 	
 	§ 40  
Navrhujeme za § 40 vložiť § 40a, ktorý znie: 
„§ 40a 
Použitie zaplatenej dane 

Obec je povinná min. 90% výnosu zo zaplatenej dane použiť len na aktivity úzko súvisiace s podporou a rozvojom cestovného ruchu v mieste ich výberu.“ 

Odôvodnenie: Navrhujeme definovať rozsah aktivít použitia výnosu zaplatenej dane z ubytovanie tak, aby bolo zabezpečené jej reinvestovanie do aktivít na podporu cestovného ruchu v danej destilácii (podpora miestnych združení na rozvoj cestovného ruchu) v min. výške 90% výberu dane. V súčasnosti sa výber dane používa nesystémovo na financovanie aktivít, ktoré nemajú vplyv na jej výber, financujú sa aktivity, ktoré nepodporujú rozvoj cestovného ruchu v mieste ich výberu. 	Z 	N 	Výnos dane za ubytovanie je príjmom obce a obec sama rozhoduje o jeho použití podľa miestnych potrieb. 	
TTSK 	§ 84, bod 2, písm. b) 
1. Odporúčame vypustiť celý text v § 84, bod 2, písm. b). 

Oddôvodnenie: 
Špeciálne vozidlá, určené na vykonávanie špeciálnych činností a zároveň používané na podnikanie zaťažujú komunikácie II. a III. triedy, z toho dôvodu by mali byť zdanené. 
 	Z 	A 	Uvedie sa taxatívny výpočet špeciálnych vozidiel, ktoré nebudú predmetom dane.  	
TTSK 	§ 89, ods. 2 
2. Odporúčame nahradiť v § 89, ods. 2 slovo „požívať“ slovom „používať“. 

Oddôvodnenie: 
Gramatická chyba 
 	O 	A 	Upravené v návrhu novely zákona. 	
TTSK 	§ 95 
3. Odporúčame doplniť v § 95 bod, ktorým vznikne povinnosť daňovému úradu voči vyšším územným celkom poskytovať údaje: 
- o počte jednotlivých vozidiel podľa kategórií, o počte oslobodených vozidiel a vozidiel uplatňujúcich si zníženú sadzbu dane s priradením výšky predpísanej dane a výšky vybranej dane; 
- o rozdiele medzi daňovou povinnosťou a výberom dane podľa jednotlivých kategórií; 
- o výbere dane za predchádzajúce obdobia z dôvodu oneskorených platieb a na základe vykonaných kontrol; 
- o počte vykonaných kontrol zameraných na daň z motorových vozidiel v príslušnom vyššom územnom celku. 
 	Z 	N 	Vyšší územný celok môže požiadať o súčinnosť Finančné riaditeľstvo SR podľa osobitného predpisu, ktorým je daňový poriadok. 	
TTSK 	§ 95  
4. Odporúčame doplniť v § 95 bod, ktorým vznikne povinnosť Daňovému riaditeľstvu SR a Polícii SR vzájomne si poskytovať údaje o evidencii vozidiel. 

Oddôvodnenie k pripomienke č. 3 a 4: 
Zvýšenie informovanosti vyšších územných celkov a Daňového riaditeľstva SR. Zvýšenie kontroly vzniku daňovej povinnosti a výberu dane. 
 	Z 	N 	Vyšší územný celok môže požiadať Finančné riaditeľstvo SR o súčinnosť podľa osobitného predpisu, ktorým je daňový poriadok. 	
TTSK 	prílohe č. 10 s názvom „Tabuľka zhody“, str. 8, § 88 
5. Nesúhlasíme s určovaním maximálnych sadzieb dane v prílohe č. 10 s názvom „Tabuľka zhody“, str. 8, § 88, nakoľko toto je nad rámec európskej legislatívy a zároveň maximálne sadzby dane uvedené v prílohe č. 5 k tomuto zákonu nie sú nikde zverejnené a ani nie je pripojená príloha č. 5 na portáli právnych predpisov. 

- v prílohe č. 10 „Tabuľka zhody“ v § 88, ods. (1) odporúčame vypustiť text : „a vyššie ako maximálne sadzby dame uvedené v prílohe č. 5 k tomuto zákomu“. 

- v prílohe č. 10 „Tabuľka zhody“ v § 88, ods. (2) odporúčame vypustiť celý text. 

Oddôvodnenie: 
Samosprávny kraj určuje sadzbu dane z motorových vozidiel podľa § 8 a § 11 ods. 2 písm. a) zákona NR SR 302/2001 Z. z. o samospráve vyšších územných celkov v znení neskorších predpisov a v súlade s ustanoveniami zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ustanovením § 6 ods. 1a) zákona 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a v súlade s § 2 ods. 3 zákona 659/2007 Z. z. o zavedení meny euro v Slovenskej republike a o zmene a doplnení niektorých zákonov. Výnosy z dane z motorových vozidiel sú jedinou variabilnou časťou príjmovej strany rozpočtu samosprávneho kraja. Obmedzením hornej výšky sadzby dane a a určenia limitov v oblasti zníženia sadzieb prídu samosprávne kraje o možnosť regulácie príjmov do svojich rozpočtov. 
 	Z 	A 	Upravené v tabuľke zhody. 	
ŽSK 	k Čl. I bodu 54 návrhu 
Do Čl. bodu 54 návrhu navrhujeme doplniť druhú vetu, ktorá bude znieť: 

Znenie § 84 ods. 2 písm. b) sa vypúšťa. 

Odôvodnenie: 

Aj špeciálne vozidlá sa používajú na podnikanie a daňová povinnosť vyplývajúca z dane z motorových vozidiel sa má preto vzťahovať aj na ne. Práve špeciálne vozidlá, najmä vzhľadom na konštrukciu a hmotnosť, sú jedni z najväčších „poškodzovateľov“ ciest. 	Z 	A 	Uvedie sa taxatívny výpočet špeciálnych vozidiel, ktoré nebudú predmetom dane. 	
ŽSK 	K čl. I bodu 63 návrhu 
Čl. I bodu 63 návrhu navrhujeme doplniť nasledovne: 

§ 95 vrátane nadpisu znie: 

§ 95 
Súčinnosť 

(1) Vyšší územný celok je povinný zaslať Finančnému riaditeľstvu Slovenskej republiky jeden výtlačok všeobecne záväzného nariadenia,44) ktorým zaviedol daň z motorových vozidiel alebo zmenil sadzby dane alebo podmienky oslobodenia od dane, do piatich kalendárnych dní odo dňa nadobudnutia jeho účinnosti. 

(2) Finančné riaditeľstvo Slovenskej republiky je povinné štvrťročne zaslať príslušnému vyššiemu územnému celku 
a) údaje o počte jednotlivých vozidiel podľa kategórií, počte oslobodených vozidiel a vozidiel uplatňujúcich si zníženú sadzbu dane s priradením výšky predpísanej dane a výšky vybranej dane, 
b) údaje o rozdiele medzi daňovou povinnosťou a výberom dane podľa jednotlivých kategórií, 
c) údaje o výbere dane za predchádzajúce obdobia z dôvodu oneskorených platieb a na základe vykonaných kontrol, 
d) údaje o počte vykonaných kontrol zameraných na daň z motorových vozidiel v príslušnom vyššom územnom celku. 

(3) Finančné riaditeľstvo Slovenskej republiky a Ministerstvo vnútra Slovenskej republiky sú povinné vzájomne si poskytovať údaje o evidencii vozidiel. 

Odôvodnenie: 

Doplnenie odsekov 2 a 3 sleduje väčšiu informovanosť vyšších územných celkov o tom, aká je reálna štruktúra dopravných prostriedkov, na ktoré sa vzťahuje daň z motorových vozidiel. Tieto informácie sú potrebné pre samosprávy najmä pri tvorbe všeobecne záväzných nariadení. 
 	Z 	N 	Vyšší územný celok môže požiadať o poskytnutie súčinnosti Finančné riaditeľstvo SR podľa osobitného predpisu, ktorým je daňový poriadok. 	
ŽSK 	prílohe s názvom „10_priloha_(MF_018482_2011-72)_(MF_SR)_(2011-06-29)“ - TABUĽKA ZHODY 
Pripomienka k prílohe s názvom „10_priloha_(MF_018482_2011-72)_(MF_SR)_(2011-06-29)“ - TABUĽKA ZHODY. Na strane č. 8 uvedeného materiálu je uvedené k § 88 nasledovne: 
(1) Vyšší územný celok môže na svojom území zaviesť daň z motorových vozidiel všeobecne záväzným nariadením, 42) v ktorom určí sadzby dane, ktoré nesmú byť nižšie ako minimálne sadzby dane uvedené v prílohe č. 4 a vyššie ako maximálne sadzby dane z motorových vozidiel uvedené v prílohe č. 5 k tomuto zákonu. 
(2) Sadzba dane určená podľa odseku 1 sa znižuje na vozidlá, ktoré spĺňajú limity úrovne EURO 3, EURO 4 alebo EURO 5 45a) 
a) o 50 % do štyroch rokov od dátumu prvej evidencie vozidla, 
b) o 40 % po dobu nasledujúcich troch rokov, 
c) o 25 % po dobu nasledujúcich dvoch rokov 

Zo znením textu „a vyššie ako maximálne sadzby dane z motorových vozidiel uvedené v prílohe č. 5“ a zo znením odseku (2) zásadne nesúhlasíme a navrhujeme ho vypustiť. Okrem iného nie je ani pripojená príloha č. 5 k samotnému návrhu zákona a zmeny uvedené vyššie samotný návrh zákona neobsahuje. 

Odôvodnenie: 

Samosprávny kraj určuje sadzbu dane z motorových vozidiel podľa § 8 a § 11 ods. 2 písm. a) zákona NR SR 302/2001 Z. z. o samospráve vyšších územných celkov v znení neskorších predpisov a v súlade s ustanoveniami zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ustanovením § 6 ods. 1a) zákona 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a v súlade s § 2 ods. 3 zákona 659/2007 Z. z. o zavedení meny euro v Slovenskej republike a o zmene a doplnení niektorých zákonov. Výnosy z dane z motorových vozidiel sú jedinou variabilnou časťou príjmovej strany rozpočtu samosprávneho kraja. Obmedzením hornej výšky sadzby dane a a určenia limitov v oblasti zníženia sadzieb prídu samosprávne kraje o možnosť regulácie príjmov do svojich rozpočtov. Navyše, v navrhovanom materiály je zásadný rozpor medzi vlastným návrhom zákona a jeho prílohami. 

 	Z 	A 	Upravené v tabuľke zhody. 	
 	K bodu 11 
Bod 11 navrhujeme vypustiť. 

Odôvodnenie: 
Ak daňovník uvedie, že v administratívnej budove sú napr. priestory na bývanie, alebo v prípade chaty (budovy pre šport, telovýchovu a rekreáciu) daňovník uvedie v daňovom priznaní, že mu stavba slúži na bývanie, v tejto súvislosti treba riešiť, či daňovník má úradné rozhodnutie o zmene účelu využitia stavby. 
 	O 	N 	Na zaradenie stavieb podľa jednotlivých druhov je rozhodujúci účel ich využitia. Rozhodnutie o zmene účelu využitia stavby nie je podmienkou na zdanenie stavby podľa stavu k 1. januáru zdaňovacieho obdobia. 	
 	K bodu 14 
Bod 14 navrhujeme vypustiť. 
Odôvodnenie: 
Vidíme veľký problém v praktickej aplikácii tohto ustanovenia v prípade, ak nejde o úradnú zmenu účelu využívania bytu na iné účely ako na bývanie. 
Podľa metodického výkladu daňového riaditeľstva pri odvolacom konaní slovo „bývanie“ nie je definované (nejde o trvalý pobyt alebo o prechodný pobyt). 
Zákon neumožňuje pri zdanení rozdelenie priestoru bytu na dve časti - byt a nebytový priestor. 
Ak ide o viacúčelovú stavbu pri zmene podielov je potrebné, aby aj ostatní spoluvlastníci podali daňové priznanie, ak ho nepodajú správca dane ich musí vyzvať na podanie daňového priznania, ak ho ani tak nepodajú, až potom môže správca dane určiť daň pomôckami. 
Nevidíme úsporu administratívnej náročnosti. 
Poznamenávame, že miestny poplatok za užívanie bytu alebo časti bytu na iné účely ako na bývanie už existoval podľa zákona č. 544/1990 Zb. (zrušený k 1.1.2005) a z dôvodu neúčelnosti nebol zavedený do systému miestnych daní a poplatkov v rámci fiškálnej decentralizácie od 1.1.2005. 
 	O 	N 	Ide o spresnenie účelu využitia bytu alebo jeho časti. Úradná zmena účelu využitia bytu na iný ako na bývanie neovplyvní zdanenie bytu podľa skutočného využitia k 1. januáru zdaňovacieho obdobia. 	
 	K bodu 16 
Navrhujeme presne definovať objekty, ktoré sú predmetom oslobodenia. Slovo „pozemky“ nahradiť slovom „cintoríny“, a slovo „stavby“ nahradiť slovami „kostoly alebo kaplnky“. 

Odôvodnenie: 
Z rozsudku Najvyššieho súdu SR sp. zn. 5Sžf/12/2009: „Náboženský obrad je súhrnom všetkých vonkajších i vnútorných úkonov, ktorými jednotlivec alebo spoločenstvo vyjadruje svoj vzťah k Bohu. Preto všetky priestory alebo stavebné objekty, ktoré odsúhlasila cirkevná autorita ako priestor pre život alebo pôsobenie príslušného spoločenstva (farská budova, kláštor, rehoľný dom, formačné strediská), ako aj ich príslušenstvo, ktoré sú aktívne využívané pre svoj účel, sú objektmi, ktoré slúžia na vykonávanie náboženských obradov. Je mylná predstava, že vykonávanie náboženského obradu má byť len účasťou na omši alebo podobne. Náboženský obrad je oveľa rozsiahlejším pojmom, a preto zákonodarca pripustil, že predmetom oslobodenia môžu byť nielen kaplnky a kostoly, ale aj pozemky a iné stavby, ktoré pre tento účel určuje cirkev. Bývanie a súčasný výkon náboženských obradov sa v Katolíckej cirkvi nevylučujú.“ V zmysle uvedeného má cirkev právo na oslobodenie stavieb, ktoré sama uzná za vhodné (napr. kláštory). 
 	O 	N 	Zúženie a obmedzenie zákonného oslobodenia od dane z nehnuteľností nemá v súčasnosti vecné opodstatnenie. 	
 	K bodu 20 
Bod 20 navrhujeme vypustiť. 
Odôvodnenie: 
Navrhujeme ponechať oznamovanie skutočností rozhodujúcich pre vznik alebo zánik daňovej povinnosti, nakoľko v Bratislave je veľmi veľa zmien v priebehu roka a správca dane nemá možnosť denno-dennej kontroly pri takom počte daňovníkov (cca 200 tisíc daňovníkov). Je zrejmé, že keď daňovníkovi prídu doklady z katastra nehnuteľností v priebehu roka do januára môže zabudnúť, že si má splniť nejakú daňovú povinnosť. Niektorí daňovníci uskutočnia aj opakovaný predaj nehnuteľností bezprostredne po nadobudnutí. 
 	O 	N 	Oznamovacia povinnosť o vzniku a zániku daňovej povinnosť v priebehu zdaňovacieho obdobia nemá právne dôsledky; je formálnym aktom. V predloženom návrhu zákona je táto povinnosť zrušená a zachováva sa len podaním priznania k miestnym daniam. 	
 	K bodu 25 
V navrhovanom znení § 30 ods. 3 na konci pripojiť slová „s výnimkou plánovaných rekonštrukcií a opráv rozvodov a verejných sietí“. 

Odôvodnenie: 
Rekonštrukcie a opravy rozvodov a verejných sietí sa plánujú vopred a vydáva sa na ne stavebné povolenie. 
 	O 	N 	Plánované rekonštrukcie a opravy verejných sietí a súvisiace osobitné užívanie verejného priestranstva je podľa predloženého návrhu zákona naďalej predmetom dane za užívanie verejného priestranstva. 	
 	K bodu 73 
V § 99e ods. 1 navrhujeme za slovo „vyrubuje“ vložiť slovo „príslušný“. 

Odôvodnenie: 
Navrhujeme v novom § 99e ods. 1 spresniť, že daň vyrubuje príslušný správca dane. 
 	O 	N 	Miestnu príslušnosť upravujú osobitné ustanovenia zákona, z ktorých je zrejmé, kto daň vyrubuje.  	
 	K ustanoveniam týkajúcim sa vyrubovania miestnych daní a poplatku jedným rozhodnutím  
Navrhujeme ponechať v súčasnosti platný spôsob vyrubovania miestnych daní a poplatku. 

Odôvodnenie: 
Hlavné mesto ako správca miestnych daní nevidí prínos vo vyrubovaní miestnych daní a poplatku jedným rozhodnutím. Ak sa daňovník odvolá len voči jednej vyrubovanej dani, odvolanie má odkladný účinok voči celému rozhodnutiu, a daňovník teda nie je povinný zaplatiť aj tie dane, voči ktorým sa neodvolal. 
Daň z nehnuteľností sa platí vopred na ročné zdaňovacie obdobie bez ohľadu na zmeny počas zdaňovacieho obdobia. Pri ostatných miestnych daniach a poplatku s ročným zdaňovacím období sa berie ohľad na zmeny počas roku a správca dane podľa skutočného stavu vráti rozdiel navyše zaplatenej dane. Táto skutočnosť znamená nie zníženie administratívnej náročnosti, ale práve naopak, zvýšenie administratívnej náročnosti na spracovanie a zvýšenie výdavkov na spracovanie, doručenie rozhodnutí a vymáhanie daní alebo poplatku. 
Z techniky spracovania pri príjme podania len jedného daňového priznania za všetky dane a poplatok s ročným zdaňovacím obdobím a vyrubenia len jedného rozhodnutia za všetky dane a poplatok na jedného daňovníka vyplýva, že by malo dôjsť k spojeniu výkonu správy daní a poplatku na jednu správkyňu. Takáto zmena výkonu správy dane vyžaduje organizačné, personálne, softwarové, technické a materiálne zmeny, ktoré s ohľadom na krátkosť času nebude možné zabezpečiť tak, aby tieto zmeny boli zavedené v rovnakom čase, ako je navrhovaná účinnosť novely zákona od 1.12.2011, resp. od 1. 1. 2012. 
 	Z 	N 	Spoločné priznanie k niektorým miestnym daniam a poplatku má za cieľ znížiť administratívnu záťaž daňovníkov a vzhľadom na doterajšiu prax správcom týchto daní aj zjednodušiť daňové a vyrubovacie konanie. 
Posun účinnosti nie je vecne odôvodnený.  	
 	K ustanoveniam týkajúcim sa poplatku za komunálne odpady 
Navrhujeme ponechať možnosť obce zaviesť množstvový zber a ustanoviť, že: 
- poplatníkom je každá fyzická osoba, pri ktorej činnosti vzniká komunálny odpad, 
- platiteľom poplatku je správca nehnuteľnosti; platiteľ poplatku rozúčtuje poplatok na jednotlivých poplatníkov, 
- správu poplatku vykonáva obec, ktorá poplatok na jej území zaviedla, 
- poplatok sa platí podľa počtu a objemu zberných nádob alebo kontajnerov, pripadajúcich na jednotlivé nehnuteľnosti podľa zavedeného systému zberu komunálneho odpadu na území obce, 
- zdaňovacím obdobím poplatku je uplynulý kalendárny mesiac, 
- poplatková povinnosť vzniká odo dňa nasledujúceho po dni, v ktorom bola dodaná zberná nádoba alebo kontajner a zaniká ku dňu vrátane, ku ktorému bola zberná nádoba alebo kontajner odobratá, 
- platiteľ poplatku, ktorým je správca bytového domu je oprávnený zúčtovať zálohu na úhradu poplatku za posledný kalendárny mesiac so splatnosťou v ďalšom kalendárnom mesiaci, v ktorom už nevykonáva správu pre bytový dom, 
- správca poplatku vyrubí poplatok samostatným rozhodnutím, 
- maximálna výška poplatku sa stanoví podľa predpokladaných nákladov obce vyplývajúcich zo systému zberu, prepravy, zneškodňovania a zhodnocovania komunálneho odpadu na území obce, 
- v poplatku môžu byť zahrnuté aj náklady obce spojené s prenájmom nádob určených k odkladaniu odpadu, 
- poplatok je príjmom obce. 

Navrhujeme posunúť účinnosť zákona o jeden rok, tzn. 31.12.2011 resp. 1.1.2013. 

Odôvodnenie: 
Navrhované ustanovenia týkajúce sa poplatku za komunálne odpady znemožňujú aplikáciu doposiaľ používaného systému množstvového zberu a poplatku za komunálne odpady v Bratislave. 
Návrh zákona pre Bratislavu znamená administratívne náročný, nákladný a nepreukazný systém spoplatňovania zberu, prepravy a zneškodňovania zmesového komunálneho odpadu na území Bratislavy. Návrh kladie nároky na zvýšenie počtu pracovných miest, znamená zvýšenie výdavkov na technicko-materiálne zabezpečenie. Daňové priznania k poplatkovej povinnosti by muselo podať cca 37 tisíc poplatníkov. Návrh znamená skomplikovanie až nemožnosť výberu poplatku za komunálne odpady pre rok 2012. V konečnom dôsledku návrh zakladá predpoklad zníženia príjmov rozpočtu z titulu miestnych daní a poplatku pre rok 2012. Pre krátkosť času nie je možné zabezpečiť do nadobudnutia účinnosti zákona organizačno-technické zmeny. Všeobecne záväzné nariadenia by sa opätovne museli schvaľovať v skrátenom legislatívnom konaní, čo najmä v prípade, ak by sa menili aj sadzby miestnych daní a poplatku, by vyvolalo silný negatívny ohlas zo strany daňovníkov a poplatníkov právnických osôb a fyzických osôb. 
 	Z 	N 	Zámerom je zaviesť rovnaký mechanizmus vyrubovania poplatku pre všetkých poplatníkov, tak aby každý poplatník platil sám za seba a nie prostredníctvom platiteľa. Navrhuje sa prejsť na rovnaký princíp ako u ostatných miestnych daní, ktoré sú súčasťou spoločného priznania a teda aj pri poplatku uplatniť adresné spoplatnenie prostredníctvom spoločného priznania. 
Narhovaná zmena účinnosti zákona nie je opodstatnená.  	
 	K bodom 3, 10 a 13 
Navrhujeme vypustiť body 3, 10 a 13. 

Odôvodnenie: 
Navrhujeme vypustiť ustanovenie, že daňovníkom dane z pozemkov sú obaja manželia, ktorí vlastnia nehnuteľnosť v bezpodielovom spoluvlastníctve manželov. Uvedené ustanovenie považujeme za nadbytočné vzhľadom na zákonnú úpravu bezpodielového spoluvlastníctva manželov. Navyše v praxi môže toto ustanovenie daňovníkov, najmä takých čo spolu nežijú alebo nemajú vysporiadané bezpodielové spoluvlastníctvo manželov, navádzať k tomu, že každý z nich bude podávať daňové priznanie, avšak len „sám za seba a za svoj spoluvlastnícky podiel“. 
 	O 	N 	Osobitná úprava zdaňovania nehnuteľností v bezpodielovom spoluvlastníctve manželov vyžaduje aj špeciálnu úpravu z hľadiska ručenia manželov za vyrubenú daň z nehnuteľností. 	
BBSK 	V čl. I za bod 54 - nový bod 
Navrhujeme doplniť nový bod 55 v nasledovnom znení: „§ 84 ods. 2 písm. b) sa vypúšťa“ 

Odôvodnenie: Aj špeciálne vozidlá sa používajú na podnikanie a daňová povinnosť vyplývajúca z dane z motorových vozidiel sa má preto vzťahovať aj na tieto vozidlá. 
 	Z 	A 	Uvedie sa taxatívny výpočet špeciálnych vozidiel, ktoré nebudú predmetom dane. 	
BBSK 	K čl. I bod 61 
V § 89 ods. 2 odporúčame nahradiť slovo „požívať“ slovom „používať“ 

Odôvodnenie: gramatická chyba. 
 	Z 	A 	Upravené v novele zákona. 	
BBSK 	K čl. I bod 63 
Odporúčame upraviť znenie § 95 vrátane vrátane jeho názvu nasledovne: 

§ 95 
Súčinnosť 

(1) Vyšší územný celok je povinný zaslať Finančnému riaditeľstvu Slovenskej republiky jeden výtlačok všeobecne záväzného nariadenia,44) ktorým zaviedol daň z motorových vozidiel alebo zmenil sadzby dane alebo podmienky oslobodenia od dane, do piatich kalendárnych dní odo dňa nadobudnutia jeho účinnosti. 

(2) Finančné riaditeľstvo Slovenskej republiky je povinné štvrťročne zaslať príslušnému vyššiemu územnému celku 
a) údaje o počte jednotlivých vozidiel podľa kategórií, počte oslobodených vozidiel a vozidiel uplatňujúcich si zníženú sadzbu dane s priradením výšky predpísanej dane a výšky vybranej dane, 
b) údaje o rozdiele medzi daňovou povinnosťou a výberom dane podľa jednotlivých kategórií, 
c) údaje o výbere dane za predchádzajúce obdobia z dôvodu oneskorených platieb a na základe vykonaných kontrol, 
d) údaje o počte vykonaných kontrol zameraných na daň z motorových vozidiel v príslušnom vyššom územnom celku. 

(3) Finančné riaditeľstvo Slovenskej republiky a Polícia SR sú povinné vzájomne si poskytovať údaje o evidencii vozidiel. 

Odôvodnenie: Zvýšenie informovanosti vyšších územných celkov a Finančného riaditeľstva. Zvýšenie kontroly vzniku daňovej povinnosti a výberu dane. 
 	Z 	N 	Vyšší územný celok môže požiadať Finančné riaditeľstvo SR o súčinnosť podľa osobitného predpisu, ktorým je daňový poriadok. 	
BBSK 	K sprievodnému dokumentu s názvom : Tabuľka zhody - k čl. 6 ods. 1 - § 88 
Pripomienka k prílohe s názvom „10_priloha_(MF_018482_2011-72)_(MF_SR)_(2011-06-29)“ -TABUĽKA ZHODY k čl. 6 ods. 1 - § 88 nasledovne: 
(1) Vyšší územný celok môže na svojom území zaviesť daň z motorových vozidiel všeobecne záväzným nariadením, 42) v ktorom určí sadzby dane, ktoré nesmú byť nižšie ako minimálne sadzby dane uvedené v prílohe č. 4 a vyššie ako maximálne sadzby dane z motorových vozidiel uvedené v prílohe č. 5 k tomuto zákonu. 
(2) Sadzba dane určená podľa odseku 1 sa znižuje na vozidlá, ktoré spĺňajú limity úrovne EURO 3, EURO 4 alebo EURO 545a) 
a) o 50 % do štyroch rokov od dátumu prvej evidencie vozidla, 
b) o 40 % po dobu nasledujúcich troch rokov, 
c) o 25 % po dobu nasledujúcich dvoch rokov. 

Zo znením textu „a vyššie ako maximálne sadzby dane z motorových vozidiel uvedené v prílohe č. 5“ a zo znením odseku (2) zásadne nesúhlasíme. Okrem iného nie je ani pripojená príloha č. 5 k tomuto zákonu. 

Odôvodnenie: Samosprávny kraj určuje sadzbu dane z motorových vozidiel podľa § 8 a § 11 ods. 2 písm. a) zákona NR SR 302/2001 Z. z. o samospráve vyšších územných celkov v znení neskorších predpisov a v súlade s ustanoveniami zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ustanovením § 6 ods. 1a) zákona 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a v súlade s § 2 ods. 3 zákona 659/2007 Z. z. o zavedení meny euro v Slovenskej republike a o zmene a doplnení niektorých zákonov. Výnosy z dane z motorových vozidiel sú jedinou variabilnou časťou príjmovej strany rozpočtu samosprávneho kraja. Obmedzením hornej výšky sadzby dane a a určenia limitov v oblasti zníženia sadzieb prídu samosprávne kraje o možnosť regulácie príjmov do svojich rozpočtov. 
 	Z 	A 	Upravené v tabuľke zhody. 	
Verejnosť 	zákonu č. 582/2004 Z. z., k § 84 ohľadom dane z motorových vozidiel 

Na základe pripravovanej novely zákona č. 582/2004 Z. z. o miestnych daniach a miestnom poplatku za komunálne odpady a drobné stavby v znení neskorších predpisov zasielame Vám naše zásadné pripomienky k § 84 a nasl. ohľadne dane z motorových vozidiel ako pripomienky najväčšieho slovenského združenia slovenských dopravcov SR zastupujúce ich prevažnú časť. 

Zásadné pripomienky zasielame nad návrh zmeny zákona č. 582/2004 Z. z., vzhľadom k nášmu rokovaniu s Ministerstvom financií. 

Navrhujeme preto, aby sa v doterajšom znení predmetného zákona vykonali nasledujúce zmeny: 

1. v § 86 ods. 2) sa vypúšťa písmeno d). 

2. v § 86 sa za odsek 1 vkladá nový odsek 2, ktorý znie : 

Daň sa znižuje: 
a) o 48 % ročnej sadzby dane, za zdaňovacie obdobie, počas ktorého plynie 36 kalendárnych mesiacov počítaných od dátumu jeho prvej registrácie podľa technického osvedčenia o vozidle, 
b) o 40 % ročnej sadzby dane, za zdaňovacie obdobie, počas ktorého plynie 37. až 72. kalendárny mesiac počítaný od dátumu jeho prvej registrácie podľa technického osvedčenia o vozidle, 
c) o 25 % ročnej sadzby dane, za zdaňovacie obdobie, počas ktorého plynie 73. až 108. kalendárny mesiac počítaný od dátumu jeho prvej registrácie podľa technického osvedčenia o vozidle. 

3. v odseku 3 sa za slová „podľa odseku 2“ vkladajú slová „a podľa odseku 3“. 

4. doterajšie odseky 2 až 5 v § 86 sa označujú ako odesky 3 až 6. 

5. doterajšie znenie § 88 odseku 1 sa nahrádza novým znením: 

Ministerstvo financií Slovenskej republiky svojím opatrením určí sadzby dane z motorových vozidiel, ktoré nesmú byť nižšie ako minimálne sadzby dane z motorových vozidiel uvedené v prílohe č. 4 k tomuto zákonu. 

6. v § 100 sa za odsek 1 vkladá nový odsek 3, ktorý znie : 

Ministerstvo financií viaže rozpočtové prostriedky tvorené z príjmov z daní z motorových vozidiel v príslušnej rozpočtovej kapitole na vykonanie úloh týkajúcich sa správy cestných komunikácií v pôsobnosti vyšších územných celkov podľa osobitného predpisu. 46c) 

7. Vkladá sa nový odkaz pod čiarov 46c): 

§ 18 ods. 2 písm. b zákona Národnej rady Slovenskej republiky č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 

Náš návrh úpravy predmetného ustanovenia zákona nadväzuje na uznesenie Vlády Slovenskej republiky z 8. júna 2005 č. 445, ktorým schválila dokument Dopravná politika do roku 2015. V tomto dokumente sa vláda zaviazala realizovať v súvislosti so zlepšovaním podnikateľských podmienok fiškálne a technické opatrenia podporujúce prevádzku cestných nákladných vozidiel s nižšími emisiami s cieľom znižovať emisie oxidu uhličitého a iných splodín. 

Náš návrh je zároveň v súlade aj s Národným programom stabilizácie a znižovania emisií oxidu uhličitého v doprave z roku 1994 a jeho aktualizácie v roku 2001. Ide o opatrenia a ekonomické nástroje v cestnej nákladnej doprave smerujúce k plneniu Slovenskej republiky vyplývajúcich z tzv. Kjótskych protokolov, ktorými je SR viazaná. 

Navrhovaná diferenciácia dane z motorových vozidiel smeruje priamo k plneniu citovaných dokumentov a zároveň podnecuje podnikateľov v cestnej doprave na obstarávanie modernejších ekologickejších nákladných motorových vozidiel s nižšou spotrebou, s nižšou tvorbou emisií a s vyššou mierou bezpečnosti v cestnej premávke. Bez opatrení v navrhovanej našej úprave sa nepodarí splniť záväzky Slovenskej republiky znižovať emisie oxidu uhličitého podľa Kjótskych protokolov, ani zlepšovať životné prostredie a zvyšovať bezpečnosť cestnej premávky. 

Ani z pohľadu podnikateľských podmienok nie je spravodlivé, aby podnikatelia, ktorí investovali do nákupu nových modernejších a ekologickejších nákladných vozidiel, boli rovnako zdanení, ako tí, ktorí prevádzkujú nákladné vozidlá po ekonomickej životnosti, nadmerne znečisťujú ovzdušie emisiami výfukových plynov a ohrozujú vo zvýšenej miere bezpečnosť cestnej premávky. 

Vzhľadom na súčasný pomer nákladných vozidiel kategórií N2 a N3 spĺňajúcich len nižší limit EURO I a nákladných vozidiel týchto kategórií spĺňajúci vyšší limit EURO II nedošlo by pri navrhovanej úprave k podstatnému rozpočtovému zníženiu príjmov z tejto dane. Navrhovaná úprava je preto rozpočtovo neutrálna. Prípadné výpadky zvýhodnením vyšších limitov je možné kompenzovať z príjmov z dane ohľadne vozidiel s nižším limitom. 

Účelom nášho navrhovaného znenia predmetnej úpravy sledujeme ekologickú daňovú diferenciáciu ohľadne tovarov a služieb, ktoré znečisťujú životné prostredie pri ich výrobe, alebo pri a po spotrebe, čím by bolo stimulované aj zníženie využívania ekologicky náročnejších produktov. 

Princíp znečisťovateľ platí (Polluter Pays Principle - PPP) je využívaný pre alokáciu nákladov na zamedzenie a kontrolu znečistenia životného prostredia, pričom táto alokácia je podporovaná racionálnym užívaním vzácnych zdrojov životného prostredia ako aj vyhnutím sa skreslenia v medzinárodnom obchode a investíciách. 

Teda ide o princíp, ktorý je prijateľnejší pre životné prostredie, a ktorý by mal viesť k stavu, kedy náklady znečistenia budú zahrnuté v nákladoch tovarov a služieb, ktoré sú príčinou znečistenia pri ich výrobe alebo spotrebe. 

Ekonomickými nástrojmi v prospech ochrany životného prostredia sú popri poplatkoch na produkty a služby znečisťujúce životné prostredia a obchodovateľných povolení k znečisťovaniu aj práve dane resp. ich diferenciácia. 

Ich efektivita je dosahovaná tým, že aktivity s negatívnymi vplyvmi na životné prostredie sú spojené s finančnou záťažou, čím sú práve ekologicky šetrnejšie výroby a ostatné ekonomické procesy zvýhodňované. 

Prednosťou ekologickej diferenciácie daní je, že popri získaných prostriedkov na odstraňovanie ekologických škôd zároveň motivujú ekonomické subjekty k zmene ekonomického správania, teda dochádza k trade-off medzi znečisťovaním a vyhnutím sa plateniu vyšších daní, ktoré by boli pre subjekt väčším nákladom. 

Pokiaľ bude sadzba dane z motorových vozidiel držaná na konštantnej úrovni, tak i objem znečistenia ovzdušia bude konštantný. 

Navrhovaná úprava zároveň sleduje, aby určovanie sadzieb dane z motorových vozidiel bola regulovaná ústredným orgánom štátnej správy: Ministerstvom financií SR. Doterajšia úprava, podľa ktorej sadzby dane určovali vyššie územné celky, bola nedostatočná v tom, že sadzby aj výšky ekologických zliav sú nejednotné a tým dochádza k diskriminácii podnikateľov v doprave a zároveň aj príjem dane je nespravodlivý, nakoľko nezodpovedá podmienkam cestnej infraštruktúry, čo sa týka počtu kilometrov a náročnosti údržby a opráv v jednotlivých krajoch. 

Navrhovaná úprava zároveň má za cieľ, aby rozpočtové prostriedky tvorené z príjmov z dane z motorových vozidiel boli rozpočtovo viazané na výdavky spojené s úlohami, ktoré sa týkajú správy cestných komunikácií v pôsobnosti vyšších územných celkov. 

Takýmto postupom je možné dosiahnuť, aby prostriedky z dani z motorových prostriedkov boli používané na správu cestných komunikácii, keďže predmetom dane je motorové vozidlo používané podnikateľom práve na týchto cestných komunikáciách. 

Ponecháva sa pritom doterajšia úprava, podľa ktorej sú dane z motorových vozidiel príjmom vyšších územných celkov. Avšak zamedzuje tomu, aby získavané prostriedky (dane z motorových vozidiel) neboli používané k iným nákladom ako majúce za účel správu cestných komunikácií fakticky prenášala v rámci rôznych rozpočtových kapitol. 

K ostatným paragrafom navrhnutej novely naše združenie nemá pripomienky. 

S pozdravom 

Ing. Pavol Reich 
generálny tajomník 
ČESMAD Slovakia 
 	O 	N 	Navrhovaná úprava je nad rámec zákona. 
V súčasnosti sa neuvažuje so zavedením obligatórneho zníženia sadzieb dane z motorových vozidiel pre ekologické vozidlá. 
Nezasahuje sa ani do použitia výnosu dane z motorových vozidiel, o ktorom rozhoduje samosprávny kraj. 
Určenie sadzieb dane priamo zákonom v súčasnosti nie je opodstatnené.  	
SE, a.s. 	Ustanovenie § 8 ods. 2 
Žiadame definovať, čo znamená pozemok funkčne spojený so stavbou jadrového zariadenia. Uvedená definícia nie je doteraz zavedená žiadnym právnym predpisom. 	Z 	N 	Prípadná definícia pozemku funkčne spojeného so stavbou jadrového zariadenia by nemusela postihovať všetky takéto pozemky. Spravidla sú to tie pozemky, ktoré sú potrebné na prevádzku jadrového zariadenia, na jeho údržbu, opravu, zabezpečenie a ochranu. 	
SPP 	K bodu 73: 
§ 99e ods. 1 znie: 
„daň z nehnuteľnosti, daň za psa, daň za predajné automaty, daň za nevýherné hracie prístroje a poplatok vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím, ak odseky 2 až 4, odsek 6 a odseky 8 a 9 neustanovujú inak. Správca dane uvedie v rozhodnutí výšku jednotlivých daní a poplatkov samostatne v členení tak, ako to ustanovuje tento zákon. 

Odôvodnenie: 

Nakoľko podľa navrhovaného zákona daňovník alebo poplatník nebude povinný vypočítavať miestne dane a poplatky, daňovník takto bude môcť svojim kontrolným výpočtom overiť správnosť vypočítanej dane. Ak by napr. daňovník bol povinný platiť daň zo stavby a pozemku a daň z nehnuteľnosti by bola v rozhodnutí vyčíslená len jednou sumou, nebude zo strany daňovníka možné tento údaj skontrolovať. 
 	Z 	A 	Doplnenie predmetného ustanovenia návrhu zákona nie je potrebné, nakoľko náležitosti rozhodnutia upravuje § 63 zákona č. 563/2009 Z. z. a Ministerstvo financií SR vypracuje vzor rozhodnutia, z ktorého bude zrejmé ako sa jednotlivé dane a poplatok vypočítali. 	
Klub 500 	vybraným paragrafom Zákona o miestnych daniach a miestnom poplatku č. 582/2004 Z.z.. 
Celkový zámer zákona vnímame v prospech daňovníka. Dovoľujeme si uplatniť naše zásadné pripomienky, ktoré v prípade akceptovania predkladateľom, výrazne prispejú k zníženiu administratívnej záťaže na strane daňovníka aj na strane správcu dane. Zároveň by sme prijali, aby obecné a mestské zastupiteľstvá do svojich všeobecne záväzných nariadení, ktoré vydávajú k miestnym daniam, stanovovali všetky podmienky len v zmysle tohto zákona a nedávali tam svoju nezákonnú "tvorivosť." 

Zásadné pripomienky: 
K § 8 ods. 4 
Ak ročná sadzba dane z pozemkov ustanovená podľa odsekov 2 a 3 presiahne 5-násobok najnižšej ročnej sadzby dane z pozemkov ustanovenej správcom dane vo všeobecne záväznom nariadení,11) uplatní sa ročná sadzba dane z pozemkov podľa odseku 1.“ 

Navrhujeme: 
Ak ročná sadzba dane z pozemkov ustanovená podľa odsekov 2 a 3 presiahne 5-násobok najnižšej ročnej sadzby dane z pozemkov ustanovenej správcom dane vo všeobecne záväznom nariadení,11) uplatní sa ročná sadzba dane z pozemkov s nulovou hodnotou“. 

Odôvodnenie: 
Návrhom sledujeme dosah zodpovednosti za prekročenie zákonom stanovenej sadzby na správcu dane. V prípade prekročenia zákonom stanovenej sadzby vo VZN by správca dane nemohol vyrubovať daň z pozemkov s touto sadzbou, až kým nevydá nové VZN, v ktorom upraví sadzbu v zmysle zákona. Správca dane je zodpovedný za vydanie VZN v zmysle zákona, ako sa aj uvádza v navrhovanom ods. § 8 ods. 2 a ods. 3 zákona: "...Takto ustanovená ročná sadzba dane z pozemkov nesmie presiahnuť 5-násobok najnižšej sadzby dane z pozemkov..." 

Navrhujeme nový ods.7 v § 12 
Ak ročná sadzba dane zo stavieb ustanovená podľa odsekov 1 a 2 presiahne 10-násobok najnižšej ročnej sadzby dane zo stavieb ustanovenej správcom dane vo všeobecne záväznom nariadení,11) uplatní sa ročná sadzba dane zo stavieb s nulovou hodnotou“. 
Navrhujeme doplniť nový odsek pre prekročenie zákonom stanovenej sadzby vo VZN pre stavby. 

K § 99a ods. 1 
Navrhujeme zrušiť znenie § 99a ods. 2 a 3, aby bol stanovený jeden spoločný dátum pre podávanie priznania a to 31. januára, pričom v priznaní by sa pre daňovú povinnosť za psa, k dani za predajné automaty, k dani za nevýherné hracie prístroje a poplatkovú povinnosť k poplatku uvádzal počet dní, resp. mesiacov predchádzajúceho zdaňovacieho obdobia, v ktorých pes, predajné automaty, nevýherné hracie prístroje a poplatok za odpad podliehal daňovej alebo poplatkovej povinnosti. Správca dane by tak mohol v platobnom výmere na aktuálne zdaňovacie obdobie znížiť vyrubenú daň alebo poplatok o vzniknutý preplatok za predchádzajúce zdaňovacie obdobie, obdobne ako je to pri dani z motorových vozidiel. 

Navrhujeme znenie: 
Priznanie k dani z nehnuteľností, k dani za psa, k dani za predajné automaty, k dani za nevýherné hracie prístroje a k poplatku (ďalej len „priznanie“) je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich a poplatková povinnosť k poplatku podľa stavu k 1. januáru zdaňovacieho obdobia. Daňovník nie je povinný podať priznanie, ak je pozemok, stavba, byt alebo nebytový priestor v bytovom dome oslobodený od dane podľa § 17 ods. 1 písm. a) a b). 

Odôvodnenie: 
Spoločné priznanie by sa podávalo v jeden dátum a nerozlišovali by sa dátumy na podanie daňové priznania k dani z nehnuteľností a na podanie daňového priznania k dani za psa, za predajné automaty, za nevýherné hracie prístroje a poplatkovou povinnosťou. Ak to má byť spoločné daňové priznanie za všetky uvedené dane a poplatok, má byť aj spoločný termín na jeho podanie. 

K § 99a ods. 2 a 3 a k § 99b 

Navrhujeme: 
Ich zrušenie na základe predošlej argumentácie a návrhu nového znenia § 99a ods. 1 . 
§99b navrhujeme zrušiť, nakoľko pre daňovníka sa povinnosť oznámenia zmien nemení - zmení sa len forma z oznámenia na čiastočné daňové priznanie. V konečnom dôsledku však táto zmena formy oznámenia zmien v priebehu zdaňovacieho obdobia povedie k ešte prísnejším sankciám. Správca dane má v priebehu zdaňovacieho obdobia k dispozícii informácie napr. o poplatkovej povinnosti, nakoľko samotná obec vydáva povolenia na trvalý pobyt a pod. - ide o duplicitné oznamovanie. 

Nový ods.2 v § 99a 
Navrhujeme nasledovné znenie: 
Ak v priebehu predchádzajúceho zdaňovacieho obdobia došlo k vzniku alebo zániku daňovej povinnosti k dani za psa, k dani za predajné automaty, k dani za nevýherné hracie prístroje a poplatkovej povinnosti k poplatku, daňovník do daňového priznania podaného v zmysle ods. 1 uvedie dátum rozhodujúci pre vyrubovacie konanie. 

Odôvodnenie: 
Nakoľko navrhujeme zrušenie oznamovacej povinnosti aj vo forme čiastkovým daňových priznaní v priebehu zdaňovacieho obdobia, je potrebné zakomponovať priamo do daňového priznania doplnenie dátumov pre vznik a zánik daňovej povinnosti k dani za psa, k dani za predajné automaty, k dani za nevýherné hracie prístroje a poplatkovej povinnosti k poplatku, pričom správca dane tento dátum zohľadní vo vyrubovacom konaní a zníži, resp. zvýši daňovú alebo poplatkovú povinnosť v aktuálnom zdaňovacom období o vzniknutý preplatok, resp. nedoplatok. 

Nový ods. 3 v § 99a 
Navrhujeme nasledovné znenie: 
V daňovom priznaní k dani z nehnuteľností, k dani za psa, k dani za predajné automaty, k dani za nevýherné hracie prístroje a k poplatku je daňovník povinný uviesť všetky skutočnosti rozhodujúce pre vyrubenie dane a poplatku podľa aktuálneho stavu k 1. januáru zdaňovacieho obdobia. 

Odôvodnenie: 
Navrhujeme, aby sa daňové priznanie podávalo komplexne, nielen zmeny oproti posledne podanému daňovému priznaniu. Pre samotného daňovníkova je jednoduchšie podať daňové priznanie komplexne napr. podľa výpisu z listu vlastníctva (LV), ako z LV vypisovať iba zmeny oproti poslednému LV. 

K § 6 ods. 4 
Aktuálny návrh novely zákona ponecháva znenie tohto odseku nezmenené, čo v praxi znamená, že sa neoprávnene zdaňujú všetky parcely uvádzané v stavebnom povolení v celom rozsahu, hoci sa reálne stavia iba na časti týchto parciel. Dochádza teda k nadmernému zaťaženiu daňovníkov zo strany obcí, nakoľko hodnota stavebných pozemkov je niekoľkonásobne vyššia ako hodnota ostatných druhov pozemkov. Príklad: stavba o rozlohe zastavanej plochy vo výmere 200 m2, na stavebnom pozemku o celkovej výmere 5.000 m2. Správca dane do stavebného povolenia na základe predloženej dokumentácie uvedie celú parcelu o výmere 5.000 m2 ako aj napr. prístupovú cestu o celkovej výmere 4.000 m2. Podľa doterajšieho znenia zákona má teda daňovník zaplatiť za celú výmeru všetkých parciel uvedených v stavebnom povolení, teda stavebný pozemok o výmere 9.000 m2 namiesto 200 m2. 

Navrhujeme: 
Na účely tohto zákona sa za stavebný pozemok považuje pozemok uvedený v právoplatnom stavebnom povolení až do právoplatnosti kolaudačného rozhodnutia na stavbu, ktorá je predmetom dane zo stavieb podľa § 10 ods. 2, alebo stavba s bytmi a nebytovými priestormi, ktoré sú predmetom dane z bytov podľa § 14. Celkovú výmeru stavebného pozemku tvorí zastavaná plocha stavby, ktorá je uvedená v projektovej dokumentácii stavby. 

Odôvodnenie: 
Navrhovaným znením sa za stavebný pozemok bude považovať reálne zastavaná plocha stavby, t. j. pôdorys na základe vypracovanej projektovej dokumentácie. Daňovník v stavebnom konaní príslušnému stavebnému úradu, t. j. obecnému úradu = správcovi dane z nehnuteľností, predkladá kompletnú stavebnú dokumentáciu, čiže správca dane má dané informácie k dispozícii. 
 	Z 	N 	Navrhovaná úprava by podstatne znížila príjmy obcí a kompenzácia tohto zníženia nie je zabezpečená, ani predkladateľ ju nenavrhuje. 
Zavedenie rovnakého princípu zdaňovania miestnych daní bez toho, aby sa prihliadalo na zmeny v priebehu roka, by malo negatívny dopad na príjmy obcí. 
V záujme znižovania administratívnej záťaže daňovníkov sa budú vyplňovať okrem osobných údajov daňovníka len identifikačné údaje o predmetoch daní a poplatku v spoločnom priznaní. 
Vymedzenie stavebného pozemku len podľa výmery zastavenej plochy stavbou je v rozpore so stavebným zákonom.